open-index/open-wikipedia-markdown huggingface dataset:
మట్టి

**మట్టి**, జీవానికి ఆధారమైన సేంద్రియ పదార్థాలు, ఖనిజాలు, వాయువులు, ద్రవాలు, జీవ పదార్థాల మిశ్రమం. భూమిలో మట్టి ఉండే భాగాన్ని పెడోస్పియర్ అని అంటారు. ఈ పెడోస్ఫియరు పొర నాలుగు ముఖ్యమైన విధులను నిర్వర్తిస్తుంది:

* మొక్కల పెరుగుదలకు మాధ్యమంగా
* నీటి నిల్వ, సరఫరా, శుద్దీకరణ సాధనంగా
* భూ వాతావరణాన్ని పరివర్తింపజేసేదిగా
* జీవులకు ఆవాసంగా

పై విధులన్నిటి కారణంగా మట్టి మార్పులకు లోనౌతూంటుంది.

మట్టిని నేల/నేలలు అని కూడ అనవచ్చు. భూమి అని, ధూళి అనీ కూడా అంటారు; కొన్ని శాస్త్రీయ నిర్వచనాల్లో ధూళి అంటే స్థానభ్రంశం చెందిన మట్టి అని నిర్వచిస్తూ, ఆ రెండింటి మధ్య భేదాన్ని సూచిస్తారు.

లిథోస్పియర్, హైడ్రోస్పియర్, వాతావరణం, జీవావరణాలతో పెడోస్పియర్ పరస్పర సంబంధంలో ఉంటుంది.  మట్టి, ఖనిజాలూ సేంద్రీయ పదార్థాలతో కూడుకున్న ఘన స్థితి లోను, వాయువులను (మట్టి వాతావరణం), నీటినీ  (మట్టి ద్రావణం) కలిగి, సూక్ష్మరంధ్రాలతో బోలుగా ఉండే స్థితిలోనూ ఉంటుంది.  దీన్ని బట్టే శాస్త్రవేత్తలు, మట్టి ఘన, ద్రవ, వాయు స్థితుల్లో ఉంటుందని సంభావిస్తారు. 

వాతావరణం, రిలీఫ్ (ఎత్తు, ధోరణి, భూఖండిక వాలు), జీవులు, కాలక్రమంలో సంకర్షణ చెందుతూ ఉండే మాతృ పదార్థాలు (సహజ ఖనిజాలు) వంటి అనేక కారకాల సమ్మేళనమే నేల.  ఇది అనేక భౌతిక, రసాయన, జీవ ప్రక్రియలకు లోనౌతూ నిరంతరం మార్పు చెందుతూ ఉంటుంది. వీటి కారణంగా శైథిల్యం జరుగుతూ ఉంటుంది. దాని సంక్లిష్టత కారణం గాను, బలమైన అంతర్గత అనుసంధానాల కారణంగానూ, మట్టిని పర్యావరణ శాస్త్రవేత్తలు ఒక పర్యావరణ వ్యవస్థగా భావిస్తారు.

## సమ్మేళనం
సాధారణంగా మట్టిలో 50% ఘనపదార్థాలు (45% ఖనిజాలు, 5% సేంద్రియ పదార్థం), 50% ఖాళీలు (రంధ్రాలతో కూడుకుని) ఉంటాయి. ఈ రంధ్రాల్లో సగభాగాన్ని నీరు, మిగతా  సగాన్ని వాయువులూ ఆక్రమించి ఉంటాయి. ఖనిజాలు, సేంద్రీయ పదార్థాల శాతం స్వల్పకాలావధుల్లో స్థిరంగా ఉంటుంది. నీరు, వాయువుల శాతం మాత్రం చాలా ఎక్కువగా మారుతూ ఉంటుంది. ఒకటి పెరిగితే రెండవది అంతే మొత్తంలో తగ్గుతుంది. ఈ సూక్ష్మ రంధ్రాల్లో ఉండే స్థలం ద్వారా, మట్టిలో ఉండే జీవానికి కీలకమైన గాలీ, నీరూ ప్రవహిస్తూ ఉంటాయి.  మట్టిలో ఉండే సాధారణ సమస్య అయిన అవిరళత (ఒత్తుగా, బిగుతుగా, ఖాళీల్లేకుండా ఉండడం - ఇంగ్లీషులో కాంపాక్షన్) కారణంగా, ఈ ఖాళీ తగ్గి, వీటి ప్రవాహానికి అవరోధం ఏర్పడుతుంది. దాంతో మట్టిలో ఉండే మొక్కల వేర్లకు, జీవులకూ గాలి, నీరూ సరిగా అందకుండా పోతుంది. 

సరిపడినంత సమయం ఉన్నపుడు, నేలల్లో రెండు లేదా అంతకంటే ఎక్కువ పొరలు ఉండే మట్టి ప్రొఫైల్‌ ఏర్పడుతుంది. ఈ పొరల ఆకృతి, సమ్మేళనం, సాంద్రత, సచ్ఛిద్రత (పోరాసిటీ), స్థిరత్వం, ఉష్ణోగ్రత, రంగు, రియాక్టివిటీ వంటి లక్షణాలలో భిన్నత్వం ఉంటుంది. ఈ పొరల మందంలో చాలా అంతరం ఉంటుంది. సాధారణంగా వీటి మధ్య ఖచ్చితమైన సరిహద్దులు ఉండవు. మట్టి లోని పదార్థాల రకాలు, వాటిని మార్పులకు లోను చేసే ప్రక్రియలు, ఆ ప్రక్రియలను ప్రభావితం చేసే కారకాలపై ఆధారపడి ఈ సరిహద్దులు ఏర్పడతాయి. మట్టి లక్షణాలపై జీవసంబంధమైన ప్రభావాలు ఉపరితలం దగ్గర బలంగా ఉండగా, భౌగోళిక రసాయన ప్రభావాలు లోతుకు వెళ్ళేకొద్దీ పెరుగుతూ ఉంటాయి. ప్రౌఢస్థితిలో ఉండే మట్టి ప్రొఫైళ్ళలో సాధారణంగా A, B, C అనే మూడు ప్రాథమిక పొరలు ఉంటాయి. A, B పొరలు సాధారణంగా సోలమ్‌లో ఉంటాయి. మట్టిలో ఉండే జీవపదార్థం ఎక్కువగా సోలమ్‌ లోనే ఉంటుంది.  అందున్నూ, A పొర లోనే ఇది మరింత ప్రముఖంగా ఉంటుంది.  

## నోట్స్


## మూలాలు


వర్గం:పదార్థము
సింగపూర్ సిఐడి

**సింగపూర్ సిఐడి** 1965, సెప్టెంబర్ 11న విడుదలైన తెలుగు డబ్బింగ్ సినిమా. ఈ అపరాధపరిశోధక చిత్రానికి మూలం పుథియ పరవై అనే తమిళ సినిమా. *పుథియ పరవై* బెంగాలీ సినిమా శేష్ అంకొకి రీమేక్. 1963లో విడుదలైన ఈ *శేష్ అంకొ* సినిమా 1958లో వచ్చిన  ఛేజ్ ఎ క్రూకెడ్ షాడో అనే బ్రిటిష్ సినిమా ప్రేరణతో తయారయింది. 

## సాంకేతికవర్గం
* దర్శకత్వం: దాదా మిరాసి
* సంగీతం: విశ్వనాథన్ - రామమూర్తి, పామర్తి
* మాటలు, పాటలు: ఆరుద్ర
* ఛాయాగ్రహణం: కె.ఎస్.ప్రసాద్
* కూర్పు: ఎన్.ఎం.శంకర్
* కళ: గంగ
* నిర్మాతలు: సూరవరపు భాస్కరరావు, యర్రా కన్నయ్య

## తారాగణం
* శివజీగణేశన్
* బి.సరోజాదేవి 
* ఎం.ఆర్.రాధ 
* షావుకారు జానకి
* నగేష్
* మనోరమ
* వి.కె.రామస్వామి
* ఒ.ఎ.కె.దేవర్
* ఎస్.వి.రామదాస్
* దాదా మిరాసి
## పాటలు
ఈ చిత్రంలోని పాటల వివరాలు: 

## మూలాలు

వర్గం:డబ్బింగ్ సినిమాలు
వర్గం:బి.సరోజాదేవి నటించిన సినిమాలు
రాజీవ్ గాంధీ ఆరోగ్యశాస్త్ర విశ్వవిద్యాలయము

**రాజీవ్ గాంధీ ఆరోగ్యశాస్త్ర విశ్వవిద్యాలయము** (**రాజీవ్ గాంధీ యూనివర్శిటీ ఆఫ్ హెల్త్ సైన్సెస్**) (**RGUHS**) అనేది భారతదేశంలోని కర్ణాటక రాష్ట్రంలోని బెంగళూరు నగరంలో ఉంది. భారత మాజీ ప్రధానమంత్రి రాజీవ్ గాంధీ పేరు ఈ సంస్థకు పెట్టారు. బెంగళూరులో కేంద్రీకృతమై ఉన్న ఈ విశ్వవిద్యాలయం కర్ణాటక రాష్ట్రం అంతటా ఆరోగ్య శాస్త్రాలలో ఉన్నత విద్యను నియంత్రించడం, ప్రోత్సహించడం కోసం 1996 లో కర్ణాటక ప్రభుత్వం ఏర్పాటు చేసిన ఒక ప్రభుత్వ, అనుబంధ విశ్వవిద్యాలయం. ఈ RGUHS విశ్వవిద్యాలయం అసోసియేషన్ ఆఫ్ కామన్వెల్త్ విశ్వవిద్యాలయాలు, యుకెలో సభ్యత్వమును కలిగివుంది.

## మూలాలజాబితా

వర్గం:విశ్వవిద్యాలయాలు
ఎవరి అబ్బాయి?

**ఎవరి అబ్బాయి?** 1957 డిసెంబర్ 12న విడుదలైన తెలుగు సినిమా. ఇది యార్ పయ్యన్? (1957) అనే తమిళ సినిమాకి డబ్బింగ్. బెంగాలీ సినిమా ఛెలె కార్(1954) నుండి *యార్ పయ్యన్?*ను పునర్మించారు. ఇంకా ఈ సినిమా హిందీలో బందిష్‌(1955)గా, మలయాళంలో భాగ్యముద్రగా పునర్మించబడింది.
## సాంకేతికవర్గం
* దర్శకత్వం: టి.ఆర్.రఘునాథ్
* సంగీతం: టి.ఎ.ఇబ్రహీం
* గీత రచన: శ్రీశ్రీ 
* గాయనీ గాయకులు:రామకృష్ణ, అమ్మలు, ఎ.ఎం.రాజా, జిక్కి, రావు బాలసరస్వతి దేవి, సుశీల,మాధవపెద్ది సత్యం, పొన్నమ్మ, పిఠాపురం నాగేశ్వరరావు, ఎ.పి.కోమల 
* నిర్మాణ సంస్థ: విజయా ఫిలింస్ 
* విడుదల:12:12:1957.

## తారాగణం
* జెమినీగణేశన్ 
* సావిత్రి
* ఎన్.ఎన్.కృష్ణన్
* నాగయ్య
* బాలసరస్వతి
* డైసీ ఇరానీ
* టి.ఎ.మధురం
## పాటలు
ఈ సినిమాలోని పాటల వివరాలు:

## మూలాలు

వర్గం:నాగయ్య నటించిన సినిమాలు
విశ్వనాథ సాహిత్య అకాడమీ

**విశ్వనాథ సాహిత్య అకాడమీ** గుంటూరు కేంద్రంగా పని చేస్తున్న సాహితీ, సాంస్కృతిక సంస్థ. ఈ సంస్థ మంచి సాహిత్య గ్రంథాలను ప్రచురించడం, కళా ప్రదర్శనలు నిర్వహించడం, ఏడాదికొకసారి కళారంగానికి సంబంధించిన వ్యక్తులకు విద్యాసుందరి బెంగుళూరు నాగరత్నమ్మ స్మారక పురస్కారం, విశ్వనాథ సంస్కృతి పురస్కారం అందచేస్తుంది.
## పుస్తక ప్రచురణ
* సెప్టెంబర్ 2019 లో శ్రీరమణ దీర్ఘ కథ ***నాలుగో ఎకరం*** ప్రచురణ

## పురస్కార గ్రహీతలు
విద్యాసుందరి బెంగుళూరు నాగరత్నమ్మ పురస్కారం ఒక సంవత్సరం నాట్యంలో, తరువాత సంవత్సరం సాహిత్యంలో, తరువాత సంవత్సరం సంగీతంలో ప్రదానంచేస్తారు. కారణం ఆమెకి ఈ మూడు రంగాలలో ప్రవేశం ఉండటం. జానపద కళాకారులకు విశ్వనాథ సంస్కృతి పురస్కారం అందిస్తారు.
### విద్యాసుందరి బెంగుళూరు నాగరత్నమ్మ పురస్కారం

# 2017 - నాట్య రంగం - కళావంతుల నాట్య శైలిలో ప్రతిభావంతురాలైన డా. యశోదా ఠాకోర్, హైదరాబాద్
# 2018 - సాహిత్య రంగం - నాటక,సాహిత్య, నాట్య, జానపద కళా పరిశోధకులు ప్రొఫెసర్ మొదలి నాగభూషణశర్మ
# 2019 - సంగీత రంగం - గుంటూరులో త్యాగరాజ ఆరాధన సంఘం స్థాపించి గుంటూరులో శాస్త్రీయ సంగీత అభిరుచి ఇనుమడింపచేసిన శ్రీ బుర్రా సీతారామశాస్త్రి
# 2020 - నాట్య రంగం - కథక్ నృత్య కళాకారిణి శరథిని గోలే
# 2021 -  సాహిత్య రంగం - రసమయి పత్రిక సంపాదకులు, నండూరి పార్థసారథి
### విశ్వనాథ సంస్కృతి పురస్కారం
# 2019 లో తూర్పు భాగవతం కళాకారుడు బొంతలకోటి సాంబమూర్తి, కోమటిపల్లి (బొబ్బిలి వద్ద).
# 2020 లో తోలుబొమ్మలాట కళాకారుడు తోట బాలకృష్ణ.

## ఇవి కూడా చూడండి
*విశ్వనాథ సత్యనారాయణ
*బెంగుళూరు నాగరత్నమ్మ
## మూలాలు

## బయటి లంకెలు
* జావళీ ఉత్సవ్ వీడియోలు

వర్గం:సాహిత్య సంస్థలు
టౌన్ బస్

**టౌన్ బస్** 1957, మార్చి 1న విడుదలైన తెలుగు సినిమా. ఈ సినిమా ఇదే పేరుతో వెలువడిన తమిళ సినిమాకు డబ్బింగ్.

## సాంకేతికవర్గం
* దర్శకత్వం: కె. సోము 
* సంగీతం: వై. రంగారావు 
* మాటలు, పాటలు: బైరాగి
* ఛాయాగ్రహణం: వి.కె.గోపాల్
* కూర్పు: టి.విజయరంగం

## తారాగణం
* అంజలీదేవి, 
* ఎన్.ఎన్.కన్నప్ప
* వి.కె.రామస్వామి 
* ఎం.ఎన్.రాజ్యం
* ఎ.కరుణానిధి
* పి.డి.సంబంధం
* పి.ఎస్.వెంకటాచలం
* కల్లపర్త్ నటరాజన్
* ఆర్.పక్కీర్ సామి
* టి.కె.రామచంద్రన్
* టి.పి.ముత్తులక్ష్మి
* కె.ఎస్.అంగముత్తు
* తాంబరం లలిత
* బేబి కాంచన
## పాటలు
ఈ సినిమాలోని పాటల వివరాలు: 
# అందాల నాగుబాము నిలువెల్ల విసపు చేదేనే మానవుడు పరమ - ఘంటసాల 
# చిన్ని పిచ్చుకా చిన్ని పిచ్చుకా జాడ తెలపవే నను విడిపోయిన - పి.సుశీల
# పాడాయె బ్రతుకు బీడాయే ప్రేమా శోకం నిలిచేనా లోకం - పి.సుశీల,ఘంటసాల 
# లేత వలపురా సదా నిన్ను పిలుతురా కోర్కెమీర హృదిలోన - రాధా జయలక్ష్మి
# లేడీ లేడీ డార్లింగ్ లేడీ నువ్వు నా జోడి - పిఠాపురం,పి.బి శ్రీనివాస్,పి. సుశీల
# చిన్ని పిచ్చుకా చిన్ని పిచ్చుకా కధలు చెప్పవే బుజ్జిబాబుకు - పి.సుశీల
# బృందావనమా నీ పిచ్చి వేషాల్ మనముందటే -

## మూలాలు

వర్గం:డబ్బింగ్ సినిమాలు
వర్గం:అంజలీదేవి నటించిన సినిమాలు
2 కంట్రీస్

**2 కంట్రీస్** (*రెండు దేశలు*) 2017, డిసెంబరు 29న విడుదలైన తెలుగు చలనచిత్రం. ఎన్. శంకర్ దర్శకత్వం వహించిన ఈ చిత్రంలో సునీల్, మనీషా రాజ్ నటించగా గోపి సుందర్ సంగీతం అందించాడు. కన్నడలో హిట్ అయిన *2 కంట్రీస్* సినిమాకు ఇది రిమేక్.

## కథా నేపథ్యం
పల్లెటూరి కుర్రాడైన ఉల్లాస్ (సునీల్) బాధ్యత లేకుండా ఈజీ మనీ కోసం ప్రయత్నిస్తూ, డబ్బు సంపాదించటం కోసం తన స్నేహితులను, కుటుంబ సభ్యులను కూడా ఇబ్బందుల్లోకి నెడుతుంటాడు. ఒక రౌడీ దగ్గర తీసుకున్న అప్పు తీర్చలేక రెండు కాళ్ళులేని వాళ్ళ అమ్మాయిని పెళ్ళి చేసుకోవడానికి ఒప్పుకుంటాడు. కానీ అదే సమయంలో ఫారిన్ లో సెటిలైన తన చిన్ననాటి స్నేహితురాలు లయ (మనీషా రాజ్)తో పరిచయం అవుతుంది. ఆమెకు చెందిన కోట్ల ఆస్తి కోసం లయను పెళ్ళి చేసుకుంటాడు.

చిన్నతనంలో అమ్మ నాన్నలు విడిపోవటంతో మద్యానికి బానిసయిన లయ, తన అలవాట్లకు అడ్డురాడన్న నమ్మకంతో ఉల్లాస్ ను పెళ్ళి చేసుకుంటుంది. పెళ్ళి తరువాత లయ చెడు అలవాట్ల గురించి నిజం తెలుసుకున్న ఉల్లాస్, లయతో వాటిని మాన్పించి, ఆమెను మామూలు మనిషిని చేయాలనుకుంటాడు. ఉల్లాస్ ప్రేమను లయ అర్థం చేసుకుందా. ఈ ప్రయత్నంలో ఉల్లాస్ ఎలాంటి ఇబ‍్బందులు ఎదుర్కొన్నాడన్నది మిగతా కథ.

## నటవర్గం

* సునీల్ (ఉల్లాస్ కుమార్)
* మనీషా రాజ్ (లయ)
* విజయ నరేష్ (మూర్తి)
* పృథ్వీరాజ్ (జిమ్మీ)
* శ్రీనివాస్ రెడ్డి (బోస్)
* రాజా రవీంద్ర (తండ్రి)
* సితార (నటి)
* సంజనా గల్రానీ (తమన్నా-సవతి తల్లి)
* సిజ్జు
* సాయాజీ షిండే
* దేవ్ గిల్
* కృష్ణ భగవాన్
* చంద్రమోహన్
* రాజ్యలక్ష్మీ
* శివారెడ్డి
* ప్రవీణ
* హర్షిత
* శేషు
* చమ్మక్ చంద్ర
* రచ్చ రవి
* ఝాన్సీ

## సాంకేతికవర్గం
* నిర్మాత, దర్శకత్వం: ఎన్. శంకర్
* సంగీతం: గోపి సుందర్
* ఛాయాగ్రహణం: సి. రామ్ ప్రసాద్
* కూర్పు: కోటగిరి వెంకటేశ్వర రావు
* నిర్మాణ సంస్థ: మహాలక్షి ఆర్ట్స్

## పాటలు

## మార్కెటింగ్
2017, నవంబరు 24న పవన్ కళ్యాణ్ చేతుల మీదుగా ఈ చిత్రం టీజ‌ర్ విడుదలయింది.

## మూలాలు

## ఇతర లంకెలు
* 

వర్గం:2017 తెలుగు సినిమాలు
వర్గం:ఎన్. శంకర్ దర్శకత్వం వహించిన సినిమాలు
వర్గం:సునీల్ నటించిన సినిమాలు
వర్గం:విజయ నరేష్ నటించిన సినిమాలు
వర్గం:సాయాజీ షిండే నటించిన సినిమాలు
వర్గం:చంద్రమోహన్ నటించిన సినిమాలు
వర్గం:కృష్ణ భగవాన్ నటించిన సినిమాలు
అటల్ బిహారీ వాజపేయి వైద్య విశ్వవిద్యాలయం

**అటల్ బిహారీ వాజపేయి వైద్య విశ్వవిద్యాలయం** (**అటల్ బిహారీ వాజ్‌పేయి మెడికల్ యూనివర్శిటీ**) (**ఎబివిఎంయు**) అనేది భారతదేశంలోని ఉత్తర ప్రదేశ్ లోని లక్నోలోని ఒక రాష్ట్ర విశ్వవిద్యాలయం. ఇది లక్నోలోని మాల్ అవెన్యూలోని ట్రాన్సిట్ క్యాంపస్ నుండి 2020 లో ప్రారంభమవుతుందని భావిస్తున్నారు. ఇది ఉత్తర ప్రదేశ్ రాష్ట్రంలోని అన్ని ప్రభుత్వ, ప్రైవేట్ వైద్య, దంత, పారామెడికల్, నర్సింగ్ కళాశాలలను ధ్రువీకరిస్తుంది. ఇది ఉత్తర ప్రదేశ్ శాసనసభ 2018 యొక్క చట్టం 42 ద్వారా స్థాపించబడింది.

## మూలాలజాబితా

వర్గం:విశ్వవిద్యాలయాలు
ప్రభుత్వం

**ప్రభుత్వం** అనగా ఒక దేశాన్ని లేదా రాష్ట్రాన్ని లేదా సమాజాన్ని నియంత్రించి పరిపాలించే సంస్థ, ఇది ఒక నిర్ధిష్ట ప్రాంతంలో, నిర్దిష్ట సమూహాముపై కార్యనిర్వాహక అధికారాన్ని వినియోగించే సమిష్టి సమూహాము. ప్రభుత్వం ప్రజలను పరిపాలిస్తుంది. ఇది రాజకీయంగా వ్యవస్థీకృత భూభాగంపై అధికారాన్ని వినియోగించే వ్యక్తి లేదా సమూహాన్ని సూచిస్తుంది. ప్రభుత్వం అనేది ఒక వ్యవస్థీకృత వ్యవస్థ, ఇది చట్టాన్ని రూపొందించేవారిని, నిర్వాహకులును, పరిపాలనా అధికారులను కలిగి ఉంటుంది. ప్రభుత్వం చట్టాలను రూపొందించి వాటిని అమలు పరుస్తుంది. ప్రభుత్వం తన అధికార యంత్రాంగం ద్వారా పాలన కొనసాగించడానికి కార్యాలయాలను ఏర్పాటు చేస్తుంది, వీటిని ప్రభుత్వ కార్యాలయాలు అంటారు. ప్రభుత్వ కార్యాలయాల ద్వారా ప్రభుత్వం ప్రజలకు సేవ చేస్తుంది. ప్రభుత్వం న్యాయ, ఆర్థిక, వైద్య నిర్వహణ వ్యవస్థలను పటిష్ట పరచి దేశాభివృద్ధికి కృషి చేస్తుంది. ప్రభుత్వం ప్రజలకు వారి హక్కులు, బాధ్యతలు తెలియజేసి వారిని చైతన్యపరుస్తుంది. ప్రతి దేశంలో ప్రతి ప్రభుత్వానికి ప్రభుత్వ యంత్రాంగం, రాజ్యాంగం ఉంటుంది. ప్రభుత్వం అనేది ఒక దేశం లేదా రాష్ట్రాలలో ఒక నిర్దిష్ట వ్యవస్థ ద్వారా ఒక నిర్దిష్ట కాలానికి పాలించే కొంతమంది వ్యక్తుల సమూహం. ఒక దేశంలో కేంద్ర స్థాయిలో ఏర్పడిన ప్రభుత్వాన్ని కేంద్ర ప్రభుత్వమని, రాష్ట్ర స్థాయిలో ఏర్పడిన ప్రభుత్వాన్ని రాష్ట్ర  ప్రభుత్వమని అంటారు.

ప్రభుత్వం అనేది రెండు రకాలు 1.రాచరిక ప్రభుత్వం 2.ప్రజాస్వామ్య ప్రభుత్వం

## రాచరిక ప్రభుత్వం
రాచరిక ప్రభుత్వంలో ప్రధాన వ్యక్తిని రాజు అంటారు. రాచరిక ప్రభుత్వంలో రాజు ఎంపిక వంశపారంపర్య వారసత్వంగా జరుగుతుంది. రాచరిక ప్రభుత్వంలో ముఖ్యమైన వ్యక్తులు రాజు, రాణి, మంత్రి, సేనాధిపతి. ఒక రాజ్యంలో రాజు కింద రాజ్యభాగాలను ఏలే రాజులను సామంత రాజులు అంటారు.

## ప్రజాస్వామ్య ప్రభుత్వం
ప్రజాస్వామ్య ప్రభుత్వంలో దేశ స్థాయిలో ప్రధాన వ్యక్తులు రాష్ట్రపతి, ప్రధానమంత్రి, మంత్రులు, పార్లమెంట్ సభ్యులు. రాష్ట్ర స్థాయిలో ప్రధాన వ్యక్తులు గవర్నర్, ముఖ్యమంత్రి, మంత్రులు, శాసనసభ్యులు. ప్రజాస్వామ్య ప్రభుత్వంలో జిల్లా స్థాయిలో కలెక్టర్లు ప్రధాన బాధ్యత వహిస్తారు. ప్రజాస్వామ్య ప్రభుత్వంలో ప్రభుత్వాన్ని ప్రజలు ఎన్నికల ద్వారా ఎన్నుకుంటారు. ఎన్నికలలో రాజకీయపార్టీలు ప్రముఖ పాత్ర పోషిస్తాయి.

## మూలాలు

వర్గం:ప్రభుత్వం
అంతర్జాతీయ ట్రాన్స్‌జెండర్ కనువిప్పు దినోత్సవం

అంతర్జాతీయ **ట్రాన్స్‌జెండర్ కనువిప్పు దినోత్సవం** ప్రతి సంవత్సరం మార్చి 31న నిర్వహించబడుతుంది. ట్రాన్స్‌జెండర్ వ్యక్తులు ఎదుర్కొంటున్న వివక్షపై అవగాహన పెంచడం, వారు సమాజానికి చేసిన కృషిని గుర్తుచేసుకోవడం కోసం ఈ దినోత్సవం జరుపబడుతుంది.

## చరిత్రా, ముఖ్య ఘట్టాలు
### ప్రారంభం (2009)
2009లో తొలిసారిగా మిచిగాన్కు చెందిన ట్రాన్స్‌జెండర్ కార్యకర్త రేచెల్ క్ర్యాండల్ ఈ దినోత్సవాన్ని ప్రారంభించారు. మొట్టమొదటి అంతర్జాతీయ ట్రాన్స్‌జెండర్ కనువిప్పు దినోత్సవం 2009, మార్చి 31న జరిగింది. అప్పటి నుండి అమెరికాకు చెందిన యువ న్యాయవాద సంస్థ అయిన *ట్రాన్స్ స్టూడెంట్ ఎడ్యుకేషనల్ రిసోర్సెస్* దీనికి నాయకత్వం వహిస్తోంది. 2014 నుండి ఐర్లాండ్,  స్కాట్లాండ్ దేశాలతోపాటు ప్రపంచవ్యాప్తంగా ఈ దినోత్సవం జరుపబడుతుంది.

### 2015
2015లో ఫేస్‌బుక్, ట్విట్టర్, టంబ్లర్, ఇన్‌స్టాగ్రామ్‌ వంటి సోషల్ మీడియా వెబ్‌సైట్లలో జరిగిన ఆన్‌లైన్ ఉద్యమంలో చాలా మంది ట్రాన్స్‌జెండర్ వ్యక్తులు పాల్గొని తమ గోడు వెల్లబోసుకున్నారు. ఇందులో భాగంగా వారు తమ సెల్ఫీలతో పాటు, వారు అనుభవించిన కష్టాలూ, తమ వ్యక్తిగత కథనాలూ, గణాంకాలూ, ఇతర సంబంధిత విషయాలూ నెటిజన్లతో పంచుకున్నారు. తద్వారా ట్రాన్స్‌జెండర్ విషయాలపై ప్రజానీకానికి అవగాహన కలిగించడానికి ప్రయత్నించారు.

## ఇవీ చూడండి

* హైదరాబాదులో ఎల్‌జీబీటీ సంస్కృతి

## మూలాలు

## ఇతర లంకెలు

* అంతర్జాతీయ లింగమార్పిడి దినోత్సవం గురించి ట్రాన్స్ స్టూడెంట్ ఎడ్యుకేషనల్ రిసోర్సెస్ పేజీ
* ట్రాన్స్ విజిబిలిటీ ఆన్‌లైన్ కమ్యూనిటీ

వర్గం:అంతర్జాతీయ దినములు
సింహస్వప్నం

# సింహస్వప్నం (1981 సినిమా) - నరసింహరాజు కథానాయకుడిగా నటించిన సినిమా
# సింహస్వప్నం (1989 సినిమా) - గిరిబాబు, జగపతి బాబు నటించిన సినిమా
హార్వర్డ్ విశ్వవిద్యాలయం

**హార్వర్డ్ విశ్వవిద్యాలయం** (**హార్వర్డ్ యూనివర్శిటీ**) అనేది మసాచుసెట్స్ లోని కేంబ్రిడ్జ్ లోని ఒక ప్రైవేట్ ఐవీ లీగ్ పరిశోధనా విశ్వవిద్యాలయం. దీనిలో సుమారు 6,800 అండర్ గ్రాడ్యుయేట్ విద్యార్థులు, సుమారు 14,000 మంది పోస్ట్ గ్రాడ్యుయేట్ విద్యార్థులు ఉన్నారు. ఇది 1636 లో స్థాపించబడింది. దీనికి ఆర్థిక సాయం అందజేసిన మొదటి దాత, మతాధికారి జాన్ హార్వర్డ్ పేరు పెట్టబడింది. హార్వర్డ్ యునైటెడ్ స్టేట్స్ యొక్క పురాతన ఉన్నత విద్యా సంస్థ. ఈ విశ్వవిద్యాలయం యొక్క చరిత్ర, ప్రభావం, సంపద, విద్యా ఖ్యాతి ప్రపంచంలోని అత్యంత ప్రతిష్టాత్మక విశ్వవిద్యాలయాలలో 
దీనిని ఒకటిగా నిలిపాయి. 

1650 లో హార్వర్డ్ కార్పొరేషన్ హార్వర్డ్ యొక్క పాలకమండలిగా ఆమోదం పొందింది. ప్రారంభ సంవత్సరాల్లో హార్వర్డ్ కళాశాల ప్రధానంగా కాంగ్రేగేషనల్, యూనిటారియన్ మతాధికారులకు శిక్షణ ఇచ్చింది, అయినప్పటికీ ఇది అధికారికంగా ఏ తెగకైనా చెందినదని చెప్పబడలేదు, ఏ తెగతోనూ అనుబంధించబడలేదు.

18వ శతాబ్దంలో దీని పాఠ్యాంశాలు, విద్యార్థి సంఘం క్రమంగా లౌకికమయ్యాయి, 19వ శతాబ్దం నాటికి హార్వర్డ్ బోస్టన్ ఉన్నత వర్గాలలో కేంద్ర సాంస్కృతిక స్థాపనగా అవతరించింది. అమెరికన్ సివిల్ వార్ తరువాత, ప్రెసిడెంట్ చార్లెస్ డబ్ల్యూ.ఎలియట్ యొక్క సుదీర్ఘ పదవీకాలం (1869-1909) ఈ కళాశాల, అనుబంధ ప్రొఫెషనల్ పాఠశాలలను ఆధునిక పరిశోధనా విశ్వవిద్యాలయంగా మార్చింది; హార్వర్డ్ 1900లో అసోసియేషన్ ఆఫ్ అమెరికన్ యూనివర్సిటీస్ యొక్క వ్యవస్థాపక సభ్యత్వమును పొందింది. ఎలియట్ తరువాత వచ్చిన లారెన్స్ లోవెల్ అండర్గ్రాడ్యుయేట్ పాఠ్యాంశాలను మరింత సంస్కరించాడు, హార్వర్డ్ విశ్వవిద్వాలయం యొక్క భూములను, ప్రాంగణాన్ని వేగవంతంగా విస్తరించాడు. జేమ్స్ బ్రయంట్ కోనాంట్ రెండవ ప్రపంచ యుద్ధం సమయంలో విశ్వవిద్యాలయాన్ని నడిపించాడు; అతను యుద్ధం తరువాత ప్రవేశాలను సరళీకృతం చేయడం ప్రారంభించాడు.

## విశ్వవిద్యాలయంతో అనుబంధం ఉన్న ప్రముఖుల జాబితా
హార్వర్డ్ యొక్క పూర్వ విద్యార్థులలో 8 మంది యు.ఎస్. అధ్యక్షులు, 30 మందికి పైగా విదేశీ దేశాధినేతలు, 188 బిలియనీర్లు ఉన్నారు. మార్చి 2020 నాటికి 160 మంది నోబెల్ గ్రహీతలు, 18 ఫీల్డ్స్ పతక విజేతలు, 14 ట్యూరింగ్ అవార్డు గ్రహీతలు ఉన్నారు, వీరు ఈ విశ్వవిద్యాలయానికి విద్యార్థులు, అధ్యాపకులు లేదా పరిశోధకులుగా అనుబంధించబడ్డారు. అదనంగా, హార్వర్డ్ విద్యార్థులు, పూర్వ విద్యార్థులు 10 అకాడమీ అవార్డులు, 48 పులిట్జర్ బహుమతులు, 108 ఒలింపిక్ పతకాలు (46 బంగారు, 41 రజత, 21 కాంస్య) గెలుచుకున్నారు, ఇంకా ఈ విశ్వవిద్యాలయ విద్యార్థులు ప్రపంచవ్యాప్తంగా అనేక ప్రముఖ సంస్థలను స్థాపించారు.
కొందరు ప్రముఖుల జాబితా: 

## ఇవి కూడ చూడండి
లారెన్స్ బిన్యాన్

## మూలాలజాబితా

వర్గం:విశ్వవిద్యాలయాలు
వర్గం:మాసెచూసెట్స్
చింతకింది శ్రీనివాసరావు

**చింతకింది శ్రీనివాసరావు** తెలుగు కథా రచయిత. ఈయన విశాఖపట్నం వాస్తవ్యులు. ఈయన రాసిన కథలు ఉత్తరాంధ్ర మాండలికానికి దర్పణం. రచయిత వాడ్రేవు చినవీరభద్రుడు చింతకింది కథల గురించి ప్రస్తావిస్తూ, ఈ జీవిత వైరుధ్యాలు బహుశా కళిగాంధ్రలో మరీ స్పష్టంగా కనబడతాయేమో లేదా కళింగాంధ్ర దృక్పథంలోనే ఈ వైరుధ్యాల్ని పసిగట్టే స్వభావం అంతర్లీనంగా ఉందో తెలియదు గానీ, అక్కడ పుట్టిన కథలు కంచికి వెళ్లవని, అవి అక్కడే తచ్చాడుతూ ఉంటాయని తెలిపారు. చింతకింది కథల్లో కనిపించే జీవితం ఒక సోషియాలజీకి తలుపులు తెరుస్తుందని అభిప్రాయపడ్డారు.

## రచనలు
* దాలప్ప తీర్థం (కథల సంపుటి)
* కప్ప స్తంభం (కథల సంపుటి) 
* బుగతలనాటి చుక్కపల్లి (కథల సంపుటి)
* కాన్పులదిబ్బ (కథల సంపుటి)  
* పతంజలి మోనోగ్రాఫ్
* అలివేణీ ఆణిముత్యమా
* ఆచార్య ఎన్.గోపి ఆధ్వర్యంలో ‘నానీ’లపై సమగ్ర పరిశోధన గ్రంథం  
* వికర్ణ
* ఉడుకుబెల్లం (కథల సంపుటి)
* అదిగో ద్వారక (నవల)
* మున్నీటి గీతలు (నవల)

## పురస్కారాలు
* కె. ఎన్‌. వై. పతంజలి పురస్కారం 
* చాసో పురస్కారం
* మాడభూషి రంగాచార్య స్మారక పురస్కారం    
* శాంతి రజనీకాంత్ స్మారక కథా పురస్కారం  
* పీచర సునీతా రావు అవార్డు - 2023
* ఆంధ్రప్రదేశ్ ప్రభుత్వ తెలుగు భాషా దినోత్సవ పురస్కారం-2025

## మూలాలు, వనరులు

వర్గం:తెలుగు రచయితలు
ఎర్తింగ్

**ఎర్తింగ్** లేదా **గ్రౌండింగ్** అనగా ఎలక్ట్రికల్ సర్క్యూట్లను భూమికి అనుసంధానించడం. విద్యుత్ శక్తి పంపిణీ వ్యవస్థ యొక్క భద్రత విషయంలో ఎర్తింగ్ చాలా ప్రముఖమైనది. 

ఎలక్ట్రికల్ సర్క్యూట్లు భూమికి విద్యుత్ కనెక్షన్ చేయడానికి అనేక కారణాలు ఉన్నాయి. ఇలా

1. విద్యుత్ షాక్ నుండి వ్యక్తి యొక్క రక్షణ.
2. విద్యుత్ పరికరాలను ఒల్టేజి యొక్క హెచ్చుతగ్గుల కారణంగా కాలిపోకుండా, పాడవకుండా చూసేందుకు.
3. కొన్ని సర్క్యూట్లలో భూమిని కండక్టర్‌గా ఉపయోగిస్తారు, కాబట్టి వైర్లు లేదా కేబుల్‌లను విడిగా కనెక్ట్ చేయవలసిన అవసరం లేదు.

ఎలక్ట్రిక్ పరికరంలో విద్యుత్ వైరు యొక్క ఇన్సులేషన్ కత్తిరించబడి లేదా దెబ్బతిన్నబడి పరికరం యొక్క బాడీకి విద్యుత్ వస్తున్నప్పుడు వ్యక్తుల శరీరం తాకినప్పుడు అందులో ప్రవహిస్తున్న విద్యుత్ ప్రవాహం వ్యక్తి శరీరం ద్వారా భూమిని చేరుతుంది, ఆ విధంగా వ్యక్తి విద్యుత్ షాకుకు గురౌతాడు. అయితే విద్యుత్ పరికరానికి ఎర్తింగ్ సౌకర్యం ఉన్నట్లయితే అధిక విద్యుత్ ఎర్తింగ్ వైరు ద్వారా భూమికి చేరుతుంది కాబట్టి వ్యక్తిపై విద్యుత్ ప్రవాహము యొక్క తీవ్రత అంతగా కనిపించదు, ప్రమాదం యొక్క స్థాయి చాలా తక్కువగా ఉంటుంది లేదా అసలు ఉండదు.

విద్యుత్ షాక్ నుండి రక్షణకు, విద్యుత్ పరికరాల భద్రతకు ప్రతి ఇంటిలో ఎర్తింగ్ సౌకర్యాన్ని ఏర్పరచుకుంటున్నారు. ప్రతి విద్యుత్ ట్రాన్స్‌ఫార్మర్ దగ్గర ఈ ఎర్తింగ్ ను ఏర్పాటుచేస్తారు. పెద్దపెద్ద భవానాలలో, సంస్థలలో ఈ ఏర్పాటు తప్పనిసరిగా ఉంటుంది. పిడుగుల నుంచి రక్షణకు ఈ ఎర్తింగ్ సదుపాయాన్ని చాలాకాలము నుంచే ఉపయోగిస్తున్నారు.

## మూలాలజాబితా

వర్గం:విద్యుచ్ఛక్తి
పొలం

**పొలం** (**వ్యవసాయ క్షేత్రం**, **వ్యవసాయ భూమి**) అనగా రైతులు పంటలు పండించే ప్రదేశం. వ్యవసాయ భూములు సారవంతమైన నేలను కలిగివుంటాయి, ఇవి ప్రధానంగా వ్యవసాయ పనుల కోసం ఉపయోగించబడతాయి. ఆహారం, ఇతర పంటలను ఉత్పత్తి చేయుటకు ప్రాథమిక అవసరం పొలం. ప్రధానంగా వ్యవసాయ ప్రక్రియలకు అంకితం చేయబడిన భూమినే పొలం అంటారు. వీటి యొక్క ముఖ్య ఉద్దేశ్యం ఆహారం, ఇతర పంటలను ఉత్పత్తి చేయడం. వ్యవసాయ యోగ్యమైన భూమిలో కూరగాయలు పండిస్తున్నట్లయితే ఆ భూమిని కూరగాయల పొలాలు అని అంటారు. పండ్ల చెట్లను పండించే క్షేత్రాలను పండ్ల క్షేత్రాలు లేదా పండ్ల తోటలని అంటారు. పొలాలను సహజ ఫైబర్స్, జీవ ఇంధనాలు, ఇతర పదార్థాల ఉత్పత్తికి ఉపయోగిస్తారు. పశువులకు పశుగ్రాసం కొరకు పొలాలలో గడ్డిని పెంచుతారు. పంటలను బట్టి, ఉపయోగించే విధానాన్ని బట్టి పొలాలకు తోటలని, ఎస్టేట్లు అని, ఫామ్‌హౌస్‌లు అని కొన్ని రకాలు ఉన్నాయి.

## ఇవికూడా చూడండి

* క్షేత్రం (వ్యవసాయం)

## మూలాలు

వర్గం:వ్యవసాయం
దేవదాస్ (2018 సినిమా)

**దేవదాస్** 2018, సెప్టెంబరు 27న విడుదలైన తెలుగు చలనచిత్రం. వైజయంతీ మూవీస్ పతాకంపై సి. అశ్వినీదత్ నిర్మాణ సారథ్యంలో టి. శ్రీరామ్ ఆదిత్య దర్శకత్వం వహించిన ఈ చిత్రంలో అక్కినేని నాగార్జున, నాని, రష్మికా మందన్న, ఆకాంక్ష సింగ్ నటించగా, మణిశర్మ సంగీతం అందించాడు. ఈ చిత్రం 2019, నవంబరులో జీ స్టూడియోస్ సంస్థ *డాన్ ఔర్ డాక్టర్* పేరుతో అనువాదం చేసింది.

## కథా నేపథ్యం
పదేళ్లపాటు అజ్ఞాతంలో ఉన్న మాఫియా డాన్‌ దేవ (నాగార్జున), తనను ఆదరించి పెంచిన దాదా (శరత్‌ కుమార్‌)ను ప్రత్యర్థులు చంపేయటంతో బయటకు వస్తాడు. దేవ వస్తున్నాడన్న విషయం తెలుసుకున్న పోలీసులు దేవాను పట్టుకోవాలని ప్లాన్ వేస్తారు. దీంతోపాటు దాదాను చంపిన డేవిడ్‌ (కునాల్ కపూర్‌) గ్యాంగ్ కూడా దేవను చంపడానికి ప్రయత్నం చేస్తుంది. ఓ పోలీస్‌ దాడిలో గాయపడిన దేవకు డాక్టర్‌ దాస్‌ (నాని) చికిత్స చేస్తాడు. తన గురించి తెలిసినా కూడా పోలీసులకు పట్టివ్వని దాస్‌ మంచితనం చూసి, దేవ అతనితో స్నేహం చేస్తాడు. మొదట్లో కాస్త ఇబ్బంది పడిన దాస్‌, తరువాత దేవకు మంచి ఫ్రెండ్ అయిపోతాడు. ఇద్దరి మధ్య స్నేహం ఎలా కుదిరింది, పోలీసుల నుంచి, డేవిడ్‌ గ్యాంగ్‌ నుంచి దేవ తప్పించుకున్నాడా, దాదాను చంపిన వారి మీద పగ తీర్చుకున్నాడా అన్నది మిగతా కథ.

## నటవర్గం
;ప్రధాన నటవర్గం
*అక్కినేని నాగార్జున (దేవ)
*నాని (డా. ఎం.కె. దాస్)
*రష్మిక మందణ్ణా (ఇన్సిపెక్టర్ పూజా)
*ఆకాంక్ష సింగ్ (రిపోర్టర్ జాహ్నవి)

;సహాయక నటవర్గం
*శరత్ కుమార్ (దాదా-దేవ తండ్రి-అతిథి పాత్ర)
*కునాల్ కపూర్ (దేవిడ్)
*నవీన్ చంద్ర (అజయ్-దేవ కొడుకు)
*విజయ నరేష్ (మోహన్-దాస్ సోదరుడు)
*సత్య కృష్ణన్ (దాస్ వదిన)
*మురళీ శర్మ (సోలీస్ ఆఫీసర్ శర్మ)
*రావు రమేష్ (డా. భరధ్వాజ్)
*వెన్నెల కిషోర్ (డా. కూచిపూడి-మానసిక వైద్యుడు)
*అవసరాల శ్రీనివాస్ (రాజన్-దేవ అసిస్టెంట్)
*మనోబాల (తాత-పూజా అసిస్టెంట్)
*ఐశ్వర్య (నటి) (ఫిష్ ఫ్రై లక్ష్మీ)
*శివన్నారాయణ (పూజా తండ్రి)
*ప్రభాకర్ గౌడ్ (దేవ అనుచరుడు)
*పృథ్వీరాజ్ (జాహ్నవి మేనేజర్)
*కారుమంచి రఘు (లోకల్ రౌడీ)
*ప్రభాస్ శ్రీను (శ్రీను-డేవిడ్ అనుచరుడు)
*సమీర్ (డాక్టర్)
*ఉత్తేజ్ (రాజు-సీతారామయ్య డ్రైవర్)
*సత్య (జాకెట్-దాస్ క్లినిక్ కంపౌండర్)
*సంపూర్ణేష్ బాబు (నటుడు-అతిథి పాత్ర)
*ఎస్.పి. బాలసుబ్రహ్మణ్యం (మెడిమెక్స్ హాస్పిటల్ చైర్మన్ సీతారామయ్య-అతిథి పాత్ర)
*యమునా శ్రీనిధి

## సాంకేతికవర్గం
* దర్శకత్వం: శ్రీరామ్ ఆదిత్య టి
* నిర్మాత: సి. అశ్వినీదత్
* సంగీతం: మణిశర్మ
* ఛాయాగ్రహణం: శ్యామ్‌దత్. ఎస్
* కూర్పు: ప్రవీణ్ పూడి
* నిర్మాణ సంస్థ: వైజయంతీ మూవీస్
* పంపిణీదారు: వియాకామ్18 మోషన్ పిక్చర్స్

## చిత్రీకరణ
ఇది హైదరాబాదు మెట్రో రైలు లో చిత్రీకరణ జరిగిన తొలిచిత్రం.

## పాటలు
ఈ చిత్రానికి మణిశర్మ సంగీతాన్ని అందించగా, ఆదిత్య మ్యూజిక్ ద్వారా పాటలు విడుదలయ్యాయి. 2018, సెప్టెంబరు 21న అక్కినేని నాగేశ్వరరావు జయంతి సందర్భంగా, సినీరంగం ముఖ్యుల సమక్షంలో పాటల విడుదల కార్యక్రమం జరిగింది. పాటలకు మిశ్రమ స్పందన లభించింది.

## స్పందన
ఈ చిత్రానికి సినీ విమర్శకుల, ప్రేక్షకుల నుండి మిశ్రమ స్పందన లభించింది.

**రేటింగ్**
* ది టైమ్స్ ఆఫ్ ఇండియా: 3.5/5
* గ్రేట్ ఆంధ్ర: 2.75/5

## అవార్డులు - ప్రతిపాదనలు

## మూలాలు

## ఇతర లంకెలు
* 

వర్గం:2018 తెలుగు సినిమాలు
వర్గం:మణిశర్మ సంగీతం అందించిన సినిమాలు
వర్గం:అక్కినేని నాగార్జున సినిమాలు
వర్గం:విజయ నరేష్ నటించిన సినిమాలు
వర్గం:ఉత్తేజ్ నటించిన సినిమాలు
వర్గం:రష్మికా మందన్న నటించిన సినిమాలు
మఖ్బూల్ షేర్వాణీ

**మొహమ్మద్ మఖ్బూల్ షేర్వాణీ**  ( ఉర్దూ ; مقبول شروانی )  కాశ్మీరీ యువకుడు, నేషనల్ కాన్ఫరెన్స్ సభ్యుడు.  అతను అక్టోబర్ 1947 లో  పాకిస్తాన్ నుండి బయలుదేరిన కబాలి, ఫఖ్టూన్ గిరిజనులను, బారాముల్లాలోని తిరుగుబాటు దళాలను  (అప్పటి కాశ్మీర్ రాష్ట్రం) శ్రీనగర్ చేరడానికి ఆలస్యం చేయించాడు. ఈ సాహసంతో అతను శ్రీనగర్‌లోకి అడుగుపెట్టిన భారత దళాలకు సమయం అందించడంలో ముఖ్యమైన పాత్ర పోషించారు.  thumb|మఖ్బూల్ షేర్వాణీ

మక్బూల్ కాశ్మీర్ పై దండయాత్ర చేయాలని యోచిస్తున్న గిరిజనులను గుర్తించాడు. శ్రీనగర్ విమానాశ్రయానికి రహదారి కోసం మార్గనిర్దేశం చేయమని వారు అడిగినప్పుడు అతను వారిని తప్పు మార్గంలో నడిపించాడు. వారి కవాటును  ఆలస్యం చేయడానికి అతను వారిని తప్పుదారి పట్టించాడని తెలుసుకున్న కోపంతో ఉన్న తిరుగుబాటు దళాలు అతన్ని సిలువ వేసి చంపారు. మక్బూల్ షెర్వానీని భారతదేశంలో హీరోగా భావిస్తారు. పాకిస్తానీ సేనల ప్రయత్నాలను అడ్డుకోవడంలో కీలకపాత్ర పోషించిన ఈ యువకునికి అప్పడికి 19 యేండ్లు. అతను తన ద్విచక్ర వాహనం మీద బారాముల్లా అంతా తిరిగి, భారతీయ సైన్యం శ్రీనగర్ చేరుకుందని ప్రచారం చేసాడు

ఈ ప్రయత్నం సఫలం అయింది. భారతీయ సైన్యం 1947 అక్టోబర్ 27న శ్రీ నగర్‌లో అడుగు పెట్టి పాకిస్తానీ గిరిజన సైన్యాలను తిప్పికొట్టడం ఆరంభించింది.

కానీ షేర్వాణీ పోషించిన పాత్రను తెలుసుకుని గిరిజన సైన్యం అతన్ని హతమార్చింది.

భారత ప్రభుత్వం అతన్ని అమర వీరుడిగా గుర్తించి గౌరవించింది. అది కశ్మీర్ ప్రజలు అతనిని ద్వేషించడానికి దారితీసింది.

రచయిత ముల్క్ రాజ్ ఆనంద్ తన నవల *డెత్ ఆఫ్ ఎ హీరోలో* మక్బూల్  ( ఉర్దూ ; مقبول شروانی ) కథను రాసాడు. 

## ఇది కూడా చూడండి

* కాశ్మీర్ సంఘర్షణ

## మూలాలు
కల్వల మాధవరెడ్డి

**కల్వల మాధవరెడ్డి** తెలంగాణ రాష్ట్రంకు చెందిన రాజకీయ నాయకుడు. తెలంగాణ సాయుధ పోరాటంలో రావి నారాయణరెడ్డి, ఆరుట్ల రామచంద్రారెడ్డి, భీంరెడ్డి నరసింహారెడ్డితో కలిసి పాల్గొన్నాడు.

## జీవిత విశేషాలు
మాధవరెడ్డి 1934లో జనగామ జిల్లా, పాలకుర్తి మండలం, ముత్తారం గ్రామంలో జన్మించాడు.

## రాజకీయరంగం
1950లలో విద్యార్థిగా ఉన్నప్పుడే రాజకీయాల్లోకి వచ్చాడు. ముత్తారంలో రెండుసార్లు సర్పంచ్‌గా పనిచేయడంతో, దాదాపు పదేళ్లపాటు పూర్తిస్థాయి కార్యకర్తగా కమ్యూనిస్టు పార్టీలో పనిచేశాడు. 1960 నుంచి పూర్తిస్థాయి రాజకీయాల్లోకి వచ్చి, జనగామ స్థానిక కాంగ్రెస్‌లో పేరొందిన నాయకుడిగా ఎదిగాడు. ఉమ్మడి వరంగల్ జిల్లా కాంగ్రెస్‌ జిల్లా అధ్యక్షుడిగా, జనగామ మార్కెట్‌ కమిటీ చైర్మెన్‌గా పనిచేశాడు. భారతదేశ మాజీ ప్రధానమంత్రులు నెహ్రూ, ఇందిరా గాంధీలకు అత్యంత సన్నిహితుల్లో ఒకరైన మాధవరెడ్డి,రచయితగా పుస్తకాలు కూడా రాశాడు.

## ఇతర వివరాలు
# సూర్యాపేటలో జరిగిన భారీ బహిరంగ సభలో మాజీ ప్రధానమంత్రి ఇందిరా గాంధీ ఉపన్యాసానికి తెలుగు అనువాదం చేశాడు.
# 1983లో తెలుగుదేశం పార్టీ తరపున జనగామ శాసనసభ నియోజకవర్గం నుండి ఎమ్మెల్యేగా పోటీ చేయాలని ఎన్.టి.ఆర్ కోరగా, తిరస్కరించాడు.

## మరణం
మాధవరెడ్డి 2016, ఆగస్టు 11న ముత్తారం గ్రామంలో మరణించాడు.

## మూలాలు

వర్గం:1934 జననాలు
వర్గం:2016 మరణాలు
వర్గం:తెలంగాణ సాయుధ పోరాట యోధులు
వర్గం:భారత కమ్యూనిస్టు నాయకులు
వర్గం:భారత జాతీయ కాంగ్రెస్ నాయకులు
వర్గం:జనగామ జిల్లా వ్యక్తులు
వర్గం:జనగామ జిల్లా రాజకీయ నాయకులు
వర్గం:జనగామ జిల్లా రచయితలు
V నిర్మాణం

v నిర్మాణం అనేది బాతులు, హంసలు, ఇంకా ఇతర వలస పక్షుల గుంపులచే ఆకాశంలో ఆంగ్ల అక్షరం "వి" ఆకారంలో ఏర్పడే సౌష్టవ నిర్మాణం. ఆకాశంలో వి (v) ఆకారం నిర్మాణం వల్ల ప్రవాహి ఘర్షణ తగ్గడం మూలంగా విమానాల్లో ఇంధన సామర్థ్యం మెరుగు పడుతుంది. అందువలన ఈ నిర్మాణాన్ని సైనిక విమాన సంబంధించిన వివిధ కార్యక్రమాలలో ఉపయోగిస్తారు.

## వాయుగతి శాస్త్రము
వి (v) ఆకారంలో ఎగురుట వలన పక్షుల్లో, ముఖ్యంగా ఎక్కువ దూరం ఎగిరే వలస పక్షుల మార్గాల్లో వాటి ఎగిరే సామర్ధ్యాన్ని మెరుగుపరుస్తుంది. వి ఆకారంలో ఎగరటం వలన అవి తక్కువ శక్తితో ఎక్కువ దూరం ఎగరగలవు.ఈ వి ఆకారంలో ముందు ఉన్న పక్షి రెక్కలు కిందికి ఊపినప్పుడు గాలిని రెక్కల క్రిందికి తోస్తుంది. దాంతో దాని రెక్కల కింద ఎక్కువ పీడనం ఉంటుంది. అలాగే రెక్కల పైన తక్కువ పీడనం ఉంటుంది. ఎప్పుడైనా సరే గాలి అనేది ఎక్కువ పీడనం నుంచి తక్కువ పీడనం ఉన్న ప్రదేశానికి వెళ్ళడానికి ప్రయత్నిస్తుంది. రెక్కల పక్కన నుండి క్రింద ఉన్న గాలి పైకి చేరటంలో రౌండ్ గా తిరుగుతూ ఒక చిన్న సుడిగుండం లాంటిది ఏర్పడుతుంది. ఈ గాలి సుడులు తిరుగుతూ కిందికి వెళ్ళటానికి డౌన్వాస్ అనే జోన్ ని క్రియట్ చేస్తుంది. అలాగే పైకి వెళ్ళినప్పుడు అప్వాష్ అనే జోన్ ని క్రియేట్ చేస్తుంది.

అదే విధంగా ఇంజన్‌లేని విమానం (గ్లైడర్) పెరుగుతున్న గాలిలో నిరవధికంగా ఎత్తులకు అధిరోహించగలదు లేదా నిర్వహించగలదు. 1970లో వార్తాప్రత్రికనుసారం, 25 పక్షులు కలిసి వి (v) నిర్మించడంతో, ప్రతీ పక్షి గాలిలో ప్రేరేపితమైన ప్రవాహి ఘర్షణ (డ్రాగ్) ను తగ్గించుకోగలదు. దీని ఫలితంగా వాటి పరిధిని 71% పెంచుకుంటాయి. వి (v) ఆకారంలో చివర, ముందు ఎగురుతున్న పక్షులు, అన్ని పక్షులకు ఎగిరినప్పుడు వచ్చే అలుపును వాటి సమూహంతో సమానంగా ఉంచుకోవడానికి సమయానుసారంగా చక్రియ ఆకారంలో పరిభ్రమిస్తూ తిరుగుతాయి. కెనడా బాతులు, బాతులు, ఇంకా హంసలు సాధారణంగా వి (v) నిర్మాణంలో ఒక కండే ఆకారంలో ఏర్పడతాయి.

## సైనిక విమాన లక్ష్యాలు
వి (v) లేదా విక్ (vic) నిర్మాణం అనేది అనేక వైమానిక దళాలలో సైనిక విమానాలకు ఒక ప్రాథమిక విమాన నిర్మాణం. ఉత్సవ సమయాలలో తిరిగే విమానాలు, గాలిలో విన్యాసాలు చేసే విమానాలు విక్ (vic) నిర్మాణం చేయడం సర్వసాధారణం.
## చిత్రమాలిక

దస్త్రం:Flight of geese.jpg
దస్త్రం:L'automne au Québec (8072354796).jpg
దస్త్రం:Birds over the coastline near San Sebastian, Spain (10766270476).jpg
దస్త్రం:KM 6149 flocking geese.jpg
దస్త్రం:Kraniche Okt 2015.jpg
దస్త్రం:Birds in the Sky (TK1).JPG


## మూలాలు

## బాహ్య లంకెలు

* Holmes, Tony. *Spitfire vs Bf 109: Battle of Britain*. Oxford, UK/ New York: Osprey, 2007. .

వర్గం:చలనం
లారీ టెస్లర్

**లారీ టెస్లర్** (ఏప్రిల్ 24, 1945 - ఫిబ్రవరి 16, 2020) న్యూయార్క్ కు చెందిన కంప్యూటర్ శాస్త్రవేత్త. కంప్యూటరులో **క‌ట్‌, కాపీ, పేస్ట్‌**లాంటి క‌మాండ్లును రూపొందించాడు.

ఆపిల్‌ సంస్థలో లీసా, న్యూటన్, మాకింతోష్‌తో కలిసి ఐఫోన్ ఇంటర్ఫేస్‌ రూపకల్పనపై పనిచేసిన టెస్లర్, ఆపిల్‌నెట్‌ వైస్‌ ప్రెసిడెంట్‌గా నియమితులయ్యాడు. అమెజాన్‌లో చేరడానికిముందు విద్యార్థులకు ప్రోగ్రామింగ్ నేర్పించే స్టేజ్‌కాస్ట్ సాఫ్ట్‌వేర్ సంస్థ సహ వ్యవస్థాపకులుగా పనిచేశాడు. యాహూలో యూజర్స్‌ ఎక్సిపీరియన్స్ అండ్‌ రీసెర్చ్‌ విభాగానికి హెడ్‌గా పనిచేసిన టెస్లర్, తన మరణానికి ముందు శాన్‌ఫ్రాన్సిస్కోలోని ఓ కన్సల్టింగ్‌ సంస్థలో పనిచేశాడు.

## జననం - విద్యాభ్యాసం
టెస్లర్ 1945, ఏప్రిల్ 24న  యూదులైన ఇసిదోర్ (అనస్థీషియాలజిస్ట్) మురియెల్ దంపతులకు అమెరికా, న్యూయార్క్ లోని ది బ్రోంక్స్ లో జన్మించాడు. 1961లో బ్రోంక్స్ హైస్కూల్ ఆఫ్ సైన్స్ నుండి పట్టభద్రుడయ్యాడు. ఉన్నత పాఠశాలలో చదువుతున్నప్పుడు ఉపాధ్యాయుడు టెస్లర్‌కు కంప్యూటర్ల వైపు మార్గనిర్దేశం చేశాడు. కొలంబియా విశ్వవిద్యాలయంలో కంప్యూటర్ ప్రోగ్రాం గురించి తెలుసుకొని, ప్రతివారం అరగంటపాటు అక్కడి కంప్యూటర్ సిస్టమ్స్‌లో ప్రోగ్రాం నేర్చకున్నాడు. 1961లో 16 సంవత్సరాల వయసులో స్టాన్ఫోర్డ్ విశ్వవిద్యాలయంలోని కంప్యూటర్ సైన్స్ విభాగంలో చేరి, 1965లో గణితంలో పట్టా పొందాడు.

## కుటుంబం - ఉద్యోగం
టెస్లర్ మొదటి భార్యతో 1969లో విడాకులు తీసుకున్నాడు. తరువాత భౌగోళిక భౌతిక శాస్త్రవేత్త కొలీన్ బార్టన్‌ను వివాహం చేసుకున్నాడు. యాపిల్, అమెజాన్, యాహూ, జిరాక్స్ వంటి సంస్థలలో పనిచేశాడు.

## కంప్యూటర్ రంగం
1960లలో కాలిఫోర్నియాలోని సిలికాన్ వ్యాలీలో ప‌నిచేసిన టెస్ల‌ర్‌.. సులువైన కంప్యూట‌ర్ క‌మాండ్లను రూపొందించాడు. గ్రాడ్యుయేష‌న్ తర్వాత ఇంట‌ర్‌ఫేస్ డిజైన్‌పై దృష్టి పెట్టి, కంప్యూట‌ర్ల వినియోగాన్ని యూజ‌ర్ ఫ్రెండ్లీగా మార్చాడు. 1973లో పాలో ఆల్టో రీసెర్చ్ సంస్థలో పనిచేస్తున్న సమయంలో ‘కట్- కాపీ- పేస్ట్’ కీ లను ఆవిష్కరించాడు. టిమ్ మాట్ అనే కంప్యూటర్ నిపుణుని సహాయంతో జిప్సీ టెక్స్ట్ ఎడిటర్ తయారుచేసిన టెస్లర్, దాన్ని మరింతగా అభివృద్ధిపరచి ‘కట్- కాపీ- పేస్ట్’ ను రూపొందించాడు.  దీన్ని ఆపిల్ సంస్థ లిసా కంప్యూటర్లలో ఉపయోగించడంతో ఇవి ప్రాచుర్యంలోకి వచ్చాయి. బ్రౌజర్ అనే పదాన్ని కూడా 1976లో టెస్లర్ సూచించాడు.

## మరణం
టెస్లర్ 2020, ఫిబ్రవరి 16న కాలిఫోర్నియాలోని పోర్టోలా వ్యాలీలో మరణించాడు.

## మూలాలు

## ఇతర లంకెలు

* లారీ టెస్లర్ వెబ్సైట్ 
* లారీ టెస్లర్ ప్రచురణలు 
* లారీ టెస్లర్ ఇంటర్వ్యూ   
* స్టేజికాస్ట్ సైట్
** వ్యవస్థాపకులు 
** 1999 Lecture on Novice Programming 

వర్గం:1945 జననాలు
వర్గం:2010 మరణాలు
వర్గం:న్యూ యార్క్ నగరం నుండి ప్రజలు
వర్గం:న్యూయార్క్ ప్రజలు
వర్గం:న్యూయార్క్ వ్యక్తులు
వర్గం:శాస్త్రవేత్తలు
వర్గం:ఆవిష్కర్తలు
బ్యాంకు

thumb|1694లో స్థాపించబడిన బాంక్ ఆఫ్ ఇంగ్లాండు

**బ్యాంకు** అనేది ఒక ఆర్ధిక సంస్థ, ఇక్కడ వినియోగదారులు డబ్బును సురక్షితంగా దాచుకోవచ్చు లేదా రుణం తీసుకోవచ్చు. బ్యాంకులు తమ డబ్బు నిల్వను పెంచుకోవడానికి డబ్బును పెట్టుబడి పెడతాయి. బ్యాంకు చట్టాల ద్వారా నియంత్రించబడుతుంది. బ్యాంక్ చట్టాలు వేర్వేరు దేశాలలో విభిన్నంగా ఉంటాయి. బ్యాంకులో పనిచేసే వారిని బ్యాంక్ ఉద్యోగులు అంటారు. వినియోగదారులు బ్యాంకులో డబ్బును సురక్షితంగా దాచుకోవడంతో పాటు దాచుకున్న డబ్బుకు వడ్డీని పొందవచ్చు. బ్యాంకులు కస్టమర్లకు రుణాలు ఇస్తాయి, ఆ డబ్బును తరువాత సమయంలో వడ్డీతో సహా తిరిగి బ్యాంకుకు చెల్లించాలి. వినియోగదారులు రుణాలు పొందడానికి సెక్యూరిటీగా ఏదైనా తనఖా పెట్టవలసివుంటుంది. బ్యాంకు నుండి రుణాలు పొందిన వారు తిరిగి సొమ్ము చెల్లింకపోయినట్లయితే తనఖా పెట్టిన వాటిని జప్తు చేసుకుంటుంది. ఇల్లు లేదా అపార్ట్మెంట్ కొనడానికి ఉద్యోగస్తులకు వ్యక్తిగత తనఖా ద్వారా తక్కువ వడ్డీకే బ్యాంకులు రుణాలు ఇస్తున్నాయి. బ్యాంకులు తమ వద్ద వినియోగదారులు దాచుకున్న డిపాజిట్ డబ్బుకి తక్కువ వడ్డీ ఇచ్చి, డబ్బు అవసరమైన ప్యాపారస్తులకు లేదా రైతులకు పెట్టుబడుల కొరకు అప్పుగా అధిక వడ్డీకి ఇస్తాయి, తద్వారా బ్యాంకులు ఆదాయం పొందుతాయి. వినియోగదారులు పొదుపు చేసి ఆదాయం పొందుటకు బ్యాంకులు బాగా ఉపయోగపడుతున్నాయి. వినియోగదారులు తమ డబ్బును ఒక చోట నుంచి మరొక చోటకి మార్పు చేసుకొనుటకు బ్యాంకులు సహకరిస్తాయి. అవసరమైనప్పుడు ఒకరి ఖాతా నుండి మరొకరి ఖాతాకు డబ్బును మార్పు చేసుకొనుటలో బ్యాంకులు సహకరిస్తాయి. ఆన్‌లైన్ ద్వారా జరిగే లావాదేవీలకు బ్యాంకులు ముఖ్య పాత్ర వహిస్తాయి. నాణేలు, నోట్ల మార్పిడికి బ్యాంకులు సహకరిస్తాయి. చాలా దేశాలలో బ్యాంకుల నియమాలను ప్రభుత్వం చట్టాల ద్వారా వ్యవహరిస్తుంది. సర్దుబాటు చేస్తుంది. కొన్ని బ్యాంకులు అంతర్జాతీయ కరెన్సీ ట్రేడింగ్‌తో వ్యవహరిస్తాయి.

వర్గం:బ్యాంకులు
వర్గం:బ్యాంకింగ్
మంజులారెడ్డి

**డా. మంజులారెడ్డి** తెలంగాణ రాష్ట్రంకు చెందిన శాస్త్రవేత్త. బ్యాక్టీరియా సెల్‌వాల్‌ (కణత్వచం)పై పదేండ్ల పాటు పరిశోధనలు చేసి కొత్త పద్ధతులతో బ్యాక్టీరియా వాల్‌ తయారయ్యే విధానాన్ని కనుగొన్నది. 2020లో తెలంగాణ ప్రభుత్వం నుండి ఉత్తమ శాస్త్రవేత్తగా తెలంగాణ రాష్ట్ర విశిష్ట మహిళా పురస్కారం అందుకుంది.

## జననం - విద్యాభ్యాసం
మంజులారెడ్డి మహబూబ్ నగర్ లో జన్మించింది. తండ్రి డీఎఫ్ఓగా పనిచేశాడు. 10వ తరగతి వరకు తెలుగు మీడియంలో చదివిన మంజులారెడ్డి, హైదరాబాద్ కేంద్రీయ విశ్వవిద్యాలయంలో ఎమ్మెస్సీ పూర్తిచేసింది.
పెళ్ళి అయిన తరువాత పీహెచ్.డి చదువును మథ్యలోనే వదిలేసింది. పదేళ్ళ విరామం తరువాత 1996లో మళ్ళీ పీహెచ్.డి పరిశోధనని ప్రారంభించి 2001లో ‘బ్యాక్టీరియా మ్యూటేషన్‌' అంశంపై పీహెచ్‌డీ పట్టా పొందింది.

## ఉద్యోగం
1990లో సెంటర్‌ ఫర్‌ సెల్యులర్‌ అండ్‌ మాలెక్యులర్‌ బయోలజీ (సీసీఎంబీ)లో జూనియర్‌ సైంటిస్ట్‌గా చేరింది. ప్రస్తుతం ఛీఫ్ సైంటిస్టుగా పనిచేస్తున్నది.

## పరిశోధనరంగం
ప్రస్తుతం అందుబాటులో ఉన్న యాంటీబయోటిక్స్‌ ఏవి బ్యాక్టీరియాను నిరోధించలేకపోతున్నాయి. దీనికిగల కారణాలపై మంజులారెడ్డి పరిశోధన చేసింది. బ్యాక్టీరియా సెల్‌వాల్‌ను నిరోధించగలిగితే దీనివల్ల వచ్చే ఇన్ఫెక్షన్స్‌, డిఫ్తిరీయా, టీబీ, టైఫాయిడ్,  కలరా, కుష్టు వంటి వ్యాధులను అరికట్టవచ్చని తన పరిశోధనల ద్వారా  నిరూపించింది. బ్యాక్టీరియా నిర్మూలన, వాటి గోడల తయారీని ఆపడం, అందుకు కొత్త యాంటీబయోటిక్స్‌ కనుక్కోవడానికి మంజులారెడ్డి పరిశోధన ఉపయోగపడుతోంది. తెలంగాణ సైన్స్‌ అకాడమీ నుండి ఫెలోషిప్ కూడా అందుకుంది.

## పురస్కారాలు
# తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2020 మార్చి 8.
# ఇన్ఫోసిన్ లైఫ్‌సైన్స్ పురస్కారం (ఆర్థిక శాస్త్రవేత్త అమర్త్యసేన్ చేతుల మీదుగా), 2020 జనవరి 7. 

## మూలాలు

వర్గం:మహిళా శాస్త్రవేత్తలు
వర్గం:మహబూబ్ నగర్ జిల్లా పరిశోధకులు
వర్గం:విశిష్ట మహిళా పురస్కార గ్రహీతలు
వర్గం:1965 జననాలు
కేరళ ఆరోగ్యశాస్త్ర విశ్వవిద్యాలయము

**కేరళ ఆరోగ్యశాస్త్ర విశ్వవిద్యాలయము** (**కేరళ యూనివర్శిటీ ఆఫ్ హెల్త్ సైన్సెస్**) అనేది భారతదేశంలోని కేరళలోని త్రిస్సూరు నగరంలో ఒక వైద్య విశ్వవిద్యాలయం. త్రిస్సూర్ క్యాంపస్‌లోని ప్రభుత్వ వైద్య కళాశాలలో 75 ఎకరాలలో ఈ విశ్వవిద్యాలయం ఉంది. ఈ విశ్వవిద్యాలయం కేరళ విశ్వవిద్యాలయ ఆరోగ్య చట్టం 2010 ఆధారంగా స్థాపించబడింది. ఈ విశ్వవిద్యాలయానికి అనుబంధంగా 205 ప్రొఫెషనల్ కళాశాలలు ఉన్నాయి.

## మూలాలజాబితా

వర్గం:విశ్వవిద్యాలయాలు
సీత (1961 సినిమా)

**సీత** 1961, మార్చి 11న విడుదలైన తెలుగు సినిమా. ఈ పౌరాణిక సినిమా అదే పేరుతో 1960లో విడుదలైన మలయాళ సినిమాకు తెలుగు డబ్బింగ్. ఉత్తర రామాయణ కథను ఆలంబనగా చేసుకుని  విజయ్ భట్  1947లో నిర్మించిన హిందీ సినిమా రామ్‌ రాజ్య ఈ చిత్రానికి ఆధారం. 
## నటీనటులు
*ప్రేమ్‌ నజీర్ - శ్రీరాముడు
*కుచలకుమారి - సీత 
*తిక్కురిసి సుకుమారన్ నాయర్ - వాల్మీకి
*హరి - లవుడు
*టి.ఆర్.ఓమన - మాలిని
*ఎన్.రాజన్ నాయర్- లక్ష్మణుడు
*జె.శశికుమార్ - వశిష్టుడు
*కాంచన - కౌసల్య
*ఎస్.పి.పిళ్లై
## సాంకేతికవర్గం
* దర్శకుడు: యం.కుచాంకొ
* మాటలు, పాటలు: అనిసెట్టి సుబ్బారావు
* సంగీతం: మారెళ్ళ రంగారావు
* నిర్మాణ సంస్థ: ఉదయా స్టూడియోస్
## పాటలు
ఈ సినిమాలోని పాటల వివరాలు: 

## మూలాలు

వర్గం:డబ్బింగ్ సినిమాలు
వర్గం:రామాయణం ఆధారంగా నిర్మించబడిన సినిమాలు
వర్గం:కాంచన నటించిన సినిమాలు
సాధారణ జ్ఞానం

**సాధారణ జ్ఞానం** (**జనరల్ నాలెడ్జ్**) అనేది వివిధ మాధ్యమాల ద్వారా కాలక్రమేణా సేకరించబడిన సమాచారం. ఇది విస్తృతమైన శిక్షణ, ఒకే మాధ్యమానికి పరిమితం చేయబడిన సమాచారంతో మాత్రమే పొందగల ప్రత్యేక అభ్యాసానికి మినహాయింపు. సాధారణ జ్ఞానం మేధస్సు యొక్క ముఖ్యమైన భాగం. ఇది సాధారణ మేధస్సుతో, అనుభవముతో బలంగా ముడిపడి ఉంది.

సాధారణంగా లభించే జ్ఞానమే సాధారణ జ్ఞానం, దీనిని ఇంగితజ్ఞానం అని కూడా అంటారు, దీని ప్రకారం సాంస్కృతికంగా నాన్-స్పెషలిస్ట్ మీడియా నుండి వచ్చే జ్ఞానం సాధారణ జ్ఞానం. వివిధ నిఘంటువుల ప్రకారం "అందరికీ లభించే జ్ఞానం" సాధారణ జ్ఞానం. సాధారణ జ్ఞానం విస్తృతమైన జ్ఞాన విషయాలను కలిగి ఉంటుంది. ఒక అధ్యయనం ప్రకారం, సాధారణ జ్ఞానం యొక్క నిర్వచనాన్ని పూర్తి చేయడానికి 18 వేర్వేరు రంగాలు అవసరం: విజ్ఞానం, రాజకీయాలు, క్రీడలు, చరిత్ర, శాస్త్రీయ సంగీతం, కళ, సాహిత్యం, జనరల్ సైన్స్, భౌగోళికం, వంట, ఔషధం, ఆటలు, ఆవిష్కరణ, అన్వేషణ, బయాలజీ, ఫిల్మ్, ఫ్యాషన్, ఫైనాన్స్, పాపులర్ మ్యూజిక్. అయితే ఈ 18 రకాలు మాత్రమే కాక సాధారణ జ్ఞానమునకు అన్ని ఇతర రంగాలు కూడా ఉండవచ్చు.

## మూలాలజాబితా

వర్గం:జ్ఞానం
సాక్షి గులాటి

**సాక్షి గులాటి** భారతీయ సినిమా నటి, మోడల్. 2008లో రామ్ గోపాల్ వర్మ దర్శకత్వం వహించిన *కాంట్రాక్ట్* అనే హిందీ సినిమా ద్వారా సినీరంగంలోకి అడుగుపెట్టింది.

## జీవిత విశేషాలు
ఉత్తర ప్రదేశ్ రాష్ట్రం మీరట్ లోని ఆర్మీ నేపథ్యానికి చెందిన పంజాబీ కుటుంబంలో 1983, మార్చి 10న సాక్షి జన్మించింది. ఢిల్లీ విశ్వవిద్యాలయం నుండి ఎకనామిక్స్ (హోన్స్) డిగ్రీని పూర్తిచేసింది. నటన, కథక్, సల్సా వంటి నృత్యాలు, ఈత, గుర్రపు స్వారీ మొదలైన వాటిల్లో శిక్షణ పొందింది.

## సినిమారంగం
2007లో ఫెమినా మిస్ ఇండియా పోటీలో ద్వితీయ స్థానంలో నిలిచింది. కాంట్రాక్ట్ (2008), ది ఫిల్మ్ ఎమోషనల్ అత్యాచార్ (2010), కథ, స్క్రీన్‌ప్లే, దర్శకత్వం, అప్పల్రాజు (2011), చిత్రాంగద (2017) వంటి చిత్రాలలో నటించింది.

### నటించిన చిత్రాలు

## మూలాలు

## ఇతర లంకెలు

వర్గం:1983 జననాలు
వర్గం:ఉత్తర ప్రదేశ్ మహిళలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
కోరుకొండ సుబ్బారెడ్డి

thumb|కారుకొండ సుబ్బారెడ్డి
**కోరుకొండ సుబ్బారెడ్డి** స్వాత్రంత్ర్య సమరయోధుడు, ఉద్యమకారుడు. 

## జీవిత విశేషాలు
అతను పశ్చిమ గోదావరి జిల్లాలో కొరుటూరు గ్రామానికి చెందినవాడు.  బుట్టాయి గూడెం నుండి పశ్చిమ గోదావరి జిల్లా యర్నగూడెం వరకు ఉన్న గిరిజన గ్రామాలకు జమీందారుగా ఉండేవాడు. అతనికి బ్రిటిష్ వారిపై ద్వేషం ఉండేది. బ్రిటిష్ వారికి తొత్తులుగా ఉన్న గిరిజనులపై కూడా దాడులు చేస్తూండేవాడు. 1857లో యావత్ భారతదేశంలో స్వాతంత్ర్యసమరం ప్రారంభమైనప్పుడు దేశ వ్యాప్తంగా అనేక ప్రాంతాలలో బ్రిటిష్ వారిపై తిరుగుబాటులు జరిగాయి. ఆ సమయంలో దక్షిణాదిలో గోదావరి నది దిగువ ప్రాంతంలో గల యర్నగూడెంలో ఆంగ్లేయులపై పెద్ద తిరుగుబాటు ప్రారంభించాడు. దాదాపు 30 నుండి 40 గ్రామాలలో స్వాతంత్ర్య సమరయోధులు విజయం సాధించారు. దీనికి నాయకత్వం వహించింది కారుకొండ సుబ్బారావు. 

అతను కొండరెడ్డి తెగకు చెందిన గిరిజనుడు. దాదాపు ఏడాది పాటు అతను విప్లవ పోరాటం చేసాడు. చివరికి బ్రిటిష్ వారు అతని పట్టించిన వారికి 2500 రూపాయలు బహుమతి ప్రకటించారు. గిరిజనులలో కొందరు అతనిని వెన్నుపోటు పొడిచి అతనితో పాటు విప్లవ వీరులను పట్టించారు. వారిని 1858 జూన్ 11 లో వారిని పట్టుకోవడం జరిగింది. ఆ సమయంలో బ్రిటిష్ పోలీసు అధికారి అప్పలరాజుతో కారుకొండ సుబ్బారావు "మరొక్క 10 మంది సైనికులు నా దగ్గర్ ఉండేటట్లయితే మిమ్మల్ని 6 నెలల పాటు గడ గడ లాడించే వాడిని." అని తెలిపాడు. అప్పుడు బ్రిటిష్ వారు నీవెందుకు ఈ పోరాటం చేస్తున్నావు? అని అడిగారు. "నా నాయకుడైన నానా సాహెబు పీష్వా ఆదేశాల మేరకు నేను ఈ భారతదేశానికి స్వాతంత్ర్యం తెచ్చేందుకు పోరాడుతున్నాను." అని జవాబిచ్చాడు. తాను చెప్పిన జవాబు బ్రిటిష్ వారిని కుదిపేసింది. ఆ ప్రాంతం మినహా బయటి ప్రాంతాల గురించి తెలియని కారుకొండ సుబ్బారెడ్డికి కాన్పూర్ కేంద్రంగా, మీరట్ కేంద్రంగా పనిచేస్తున్న నానా సాహెబు పీష్వాతో సంబంధాలు ఎలా ఏర్పడ్డాయో తెలియక బ్రిటిష్ వారు కంగారు పడ్డారు. అతని నుండి సమాచారం రాబట్టేందుకు ప్రయత్నం చేసారు. కానీ అతను ఒక్క మాట కూడా చెప్పలేదు. అతను తాంతియ తోపే స్వాతంత్ర్య పోరాటానికి ప్రభావితుడైనట్లు తెలిపాడు. చివరికి 1858 అక్టోబరు 7 న కోర్టు తీర్పు ప్రకారం అతనిని ఉరి తీసారు. 8 మంది విప్లవకారులను అండమాన్ పంపించారు. 30 నుండి 35 మంది గిరిజన వీరుల్ని గుంటూరు దగ్గర ఉన్న జైల్లో యావజ్జీవ కారాగార శిక్ష విధించారు. 8 మంది స్వాతంత్ర్య సమరయోధులను ఉరి తీయడం జరిగింది. అందులో కొందరిని పోలవరంలో ఉరి తీసారు. కారుకొండ సుబ్బారెడ్డిని, అతని సన్నిహితుడైన్ కొర్ల సీతారామయ్యను బుట్టాయగూడెంలో ఉరితీయడం జరిగింది. 1903లో గోదావరికి వరదలు వచ్చి కొట్టుకుపోయే దాకా వారికి ఉరి తీసిన ఉరికంబం పోలవరం దగ్గర గోదావరి ఒడ్డున ఉండేది. 

బ్రిటిషర్లు అక్కడితో ఆగక కారుకొండ సుబ్బారెడ్డి మృత దేహాన్ని చిన్న బోనులో పెట్టి ఆ బోనును రాజమండ్రి లోని కోట గుమ్మం ప్రాంతంలో ప్రజలందరూ చూసే విధంగా వ్రేలాడగట్టారు. దానిని ప్రజలు సుబ్బారెడ్డి సంచి అనేవారు. చాలాకాలం వరకు అతని అస్థిపంజరం అలా వ్రేలాడుతూనే ఉండేదట. 

## మూలాలు

## బాహ్య లంకెలు

* The W.G Tribal leader Who Shook The Britishers | Unsung Heroes - 9 | Raka Lokam | K R Sudhakar Rao

వర్గం:పశ్చిమ గోదావరి జిల్లా స్వాతంత్ర్య సమర యోధులు
వర్గం:భారత స్వాతంత్ర్య సమర విప్లవ యోధులు
వర్గం:1858 మరణాలు
కాదలి

**కాదలి** 2017, జూన్ 16న విడుదలైన తెలుగు చలనచిత్రం. పట్టాభి ఆర్ చిలుకూరి దర్శకత్వం వహించిన ఈ చిత్రంలో హరీష్ కళ్యాణ్, పూజా దోషి, సాయి రొనాక్ తదితరులు నటించగా, ప్రసన్ ప్రవీణ్ శ్యామ్ సంగీతం అందించాడు. దర్శకుడు పట్టాభి ఆర్ చిలుకూరికి, నటుడు హరీష్ కళ్యాణ్ (తెలుగులో) తొలిచిత్రం.

## కథానేపథ్యం
డాక్టర్ బాంధవి (పూజా కె.దోషి) కి ఇంట్లో పెళ్ళి సంబంధాలు చూస్తున్నా, అన్నీ పెళ్ళిచూపుల దగ్గరే ఆగిపోతుంటాయి. దాంతో స్నేహితురాలి సలహాతో కార్తీక్‌ (హరీష్‌ కల్యాణ్‌) ని చూసి ఇష్టపడుతుంది. విభిన్నమైన మనస్తత్వం గల కార్తీక్‌ కొన్నాళ్లు కనిపించకుండా వెళ్లిపోతాడు. అప్పుడు క్రాంతి (సాయి రోనక్‌) అనే మరో అబ్బాయిని ఇష్టపడుతుంది. ఈలోగా కార్తిక్‌ కనిపిస్తాడు. ఇద్దరూ బాంధవిని నిజాయతీగానే ప్రేమిస్తుంటారు. వీళ్లిద్దరిలో ఎవరిని పెళ్ళిచేసుకుంటుందనేది మిగతా కథ.

## నటవర్గం
* హరీష్ కళ్యాణ్ (కార్తీక్)
* పూజా దోషి (బాంధవి)
* సాయి రొనాక్ (క్రాంతి) 
* డా. షర్మిల (బాంధవి తల్లి)
* సంధ్య జనక్ (కార్తీక్ తల్లి)
* పల్లవి 
* మోహన్ రామన్
* గురురాజ్ మానేపల్లి

## సాంకేతికవర్గం
* స్క్రీన్ ప్లే, మాటలు, నిర్మాత, దర్శకత్వం: పట్టాభి ఆర్ చిలుకూరి
* ఎగ్జిక్యూటీవ్ ప్రొడ్యూసర్, అదనపు స్క్రీన్ ప్లే: ఆనంద్ రంగ
* సంగీతం: ప్రసన్ ప్రవీణ్ శ్యామ్
* ఛాయాగ్రహణం: శేఖర్ వి. జోసఫ్
* కూర్పు: మార్తాండ్ కె. వెంకటేష్
* నిర్మాణ సంస్థ: అనగనగన ఫిల్మ్ కంపెనీ

## నిర్మాణం
అమ్మాయి పాయింట్ ఆఫ్ వ్యూలో కథ చెపితే బాగుంటుందని ఎగ్జిక్యూటివ్ నిర్మాత ఆనంద్ రంగ, దర్శకుడు పట్టాభికి సూచించాడు. హరీష్ కల్యాణ్, పూజా దోషి, సాయి రోనాక్ లు ఎంపికయ్యారు.

## పాటలు
ప్రసన్ ప్రవీణ్ శ్యామ్ సంగీతం అందించారు. 2017, జూన్ 7నలో హైదరాబాదులోని పార్క్ హయత్ లో పాటల విడుదల కార్యక్రమం జరిగింది. ఈ కార్యక్రమంలో తెలంగాణ ఐ.టి శాఖ మంత్రి కల్వకుంట్ల తారక రామారావు, రామ్ చరణ్, నిర్మాతలు దగ్గుబాటి సురేష్‌బాబు, నిర్మాత దిల్ రాజు, దర్శకుడు దశరధ్ పాల్గొన్నారు.

## విడుదల
ఈ చిత్రం విడుదలైన తర్వాత మిశ్రమ సమీక్షలను అందుకుంది.

## మూలాలు

## ఇతర లంకెలు
* 

వర్గం:2017 తెలుగు సినిమాలు
వర్గం:తెలుగు ప్రేమకథా సినిమాలు
పన్నెండు

**పన్నెండు** (12) ఒక సహజ సంఖ్య, దీనికి ముందు గల సంఖ్య పదకొండు (11), తరువాత వచ్చే సంఖ్య పదమూడు (13).

వాడుకలో పన్నెండవ, పన్నెండో అనే పదాలను ఉపయోగిస్తారు. కొన్ని చోట్ల పన్నెండుకి బదులు **ద్వాదశ** ఉపయోగిస్తారు. ఉదాహరణకు భారతదేశంలోని పన్నెండు ముఖ్య శైవ క్షేత్రాలను ద్వాదశ జ్యోతిర్లింగాలు అంటారు.

## ప్రాథమిక గణనల జాబితా

వర్గం:అంకెలు
కళాశాల

**కళాశాల** (**కాలేజ్**) అనగా కళను అభ్యసించే శాల. ఇక్కడ విద్యార్థులు ఉన్నత స్థాయి విద్యను పొందుతారు. సాధారణంగా ఉన్నతపాఠశాల విద్య తరువాత అనగా పదవతరగతి తరువాత విద్యార్థులు పై చదువులను కళాశాలలో అభ్యసిస్తారు. ఇంటర్మీడియట్ అనగా పదకొండు, పన్నెండు తరగతులు. ఇంటర్మీడియట్ విద్యను బోధించే విద్యాలయమును జూనియర్ కళాశాల లేదా జూనియర్ కాలేజీ అని అంటారు. జూనియర్ కళాశాలలో విద్య పూర్తయిన 
తరువాత ఉన్నత విద్య కోసం తరువాత చదివే విద్యాలయమును డిగ్రీ కళాశాల అంటారు. డిగ్రీ చదువులో అండర్ గ్రాడ్యుయేట్, పోస్ట్ గ్రాడ్యుయేట్ అనే చదువుల డిగ్రీలు ఉన్నాయి. సాధారణంగా కళాశాలలు విశ్వవిద్యాలయముల ఆధ్యర్యంలో పనిచేస్తాయి. కళాశాలలు ఆర్ట్స్, సైన్స్, టెక్నాలజీ, మ్యాథమెటిక్స్, ఎకనామిక్స్, హిస్టరీ రంగాలలో విద్యను అందించే విద్యా సంస్థలు.

ఇంజనీరింగ్ విద్యను బోధించే కళాశాలను ఇంజనీరింగ్ కళాశాలలని, వైద్య విద్యను బోధించే కళాశాలను వైద్య కళాశాలలని, ఆర్థికశాస్త్రము, చరిత్రలను బోధించే కళాశాలలను ఆర్ట్స్ కళాశాలలని అంటారు.

కళాశాల అనేది ఒక రకమైన పాఠశాల లేదా విశ్వవిద్యాలయం, భవిష్యత్‌లో ఉద్యోగాల కోసం నైపుణ్యాలను నేర్చుకోవడానికి విద్యార్థులు వెళ్ళే ప్రదేశం. చాలా మంది కాలేజీ విద్యార్థులు హైస్కూల్ నుండే కాలేజీకి వెళతారు కాని కొందరు ఉన్నత విద్య తరువాత ఉద్యోగంలో చేరి మళ్ళీ కళాశాల చదువు ప్రారంభిస్తారు ఎందుకంటే ఇది ఎక్కువ డబ్బు సంపాదించడానికి, మంచి జీవితాలను గడపడానికి వారికి సహాయపడుతుంది.

విశ్వవిద్యాలయానికి సంబంధించి, కళాశాల సాధారణంగా విశ్వవిద్యాలయంలో ఒక భాగం, దీనికి సొంతంగా డిగ్రీలు ఇచ్చే అధికారం లేదు. డిగ్రీలు ఎల్లప్పుడూ విశ్వవిద్యాలయం చేత ఇవ్వబడతాయి, అయితే కళాశాలలు డిగ్రీలు పొందటానికి విద్యార్థులను సిద్ధం చేసే విద్యా సంస్థలు.

## కళాశాల సిబ్బంది
జూనియర్ కళాశాల స్థాయిలో అధ్యాపకులుగా ప్రిన్సిపాల్, వైస్ ప్రిన్సిపాల్, లెక్చరర్‌లు ఉంటారు.

డిగ్రీ కళాశాలలో అధ్యాపకులుగా ప్రిన్సిపాల్, వైస్ ప్రిన్సిపాల్, ప్రొపెసర్లు ఉంటారు.

వర్గం:కళాశాలలు
వర్గం:విద్య
వర్గం:విద్యాలయాలు
సోమంచి యజ్ఞన్న శాస్త్రి

**సోమంచి యజ్ఞన్న శాస్త్రి** తెలుగు కథ, నవల, నాటక రచయిత. బొంబాయి ఆంధ్ర మహాసభ నిర్వహణలో ముఖ్యపాత్ర వహించాడు.

## జననం - ఉద్యోగం
యజ్ఞన్న శాస్త్రి 1913, నవంబరు 3న సీతారామయ్య, వరలక్ష్మీ దంపతులకు పశ్చిమగోదావరి జిల్లా, ఏలూరులో జన్మించాడు. ముంబాయి నగర మునిసిపల్ కార్పోరేషన్ డిప్యూటీ కమిషనరుగా పనిచేశాడు.

## సాహిత్యరంగం
శాస్త్రి రచించిన కథలు, వ్యాసాలు  ఇంగ్లీషులోకి అనువాదం చేయబడి ఇల్లస్ట్రేటెడ్ వీక్లీ ఆఫ్ ఇండియాలో ప్రచురించబడ్డాయి.

నాటకరంగంలో స్థితిగతుల గురించి, ప్రదర్శనలో జరిగే లోపాల గురించి, నటీనటుల వల్ల నాటక ప్రదర్శన సరిగా రాకపోవడం గురించి వివరించే నాటికలు ఎక్కువగా రాశాడు. భమిడిపాటి కామేశ్వరరావు రచన స్ఫూర్తితో యజ్ఞన్నశాస్త్రి కూడా హాస్య రచనలు చేశాడు. ఈ హస్య నాటికలు మాత్రమే ప్రదర్శన చేయబడ్డాయి.

### రచించినవి

**నాటకాలు**
# కళ్యాణి (1947)- మాటర్ లింక్ రాసిన మోననావా 
# మహానుభావులు (1957) - గోగోల్ రాసిన ఇన్స్పెక్టర్ జనరల్ (1936)
# న్యాయం - గాల్స్ వర్డీ రాసిన జస్టీస్ (1910) 
# విశ్వం పెళ్లి (1949) - బెర్నార్డ్ షా మాన్ అండ్ సూపర్ మాన్ (1930)
# పాపం సోకని పతనం (1970) - ప్లాటస్ రాసిన ఆంఫిట్రియోన్
# యమునా తీరే ఎవరికి వారే (1954)
# పెద్దమనుషులు (1954)
# మాయ నొప్పులు (1955)
# పేరయ్య రాజంట
# రంగ భూమి
# ఓ మనిషి నూతిలో పడితే
# ఈ సంసారం
# లోకులు కాకులు
# రిహార్సలు
# ప్రదర్శనము
# ఆంధ్రనాటకరంగానికి జై
# వస్తుందండి రాష్ట్రం రాకేం జేస్తుంది
# కట్నం కోరని కళ్యాణం
# కాలక్షేపానికి

**కథలు**
# లంచం పట్టిన ఆఫీసరు 
# లాభం చేసిన గొల్లది
# సంఘం కోసం చందాలు

## పురస్కారాలు
# ఉత్తమ నాటక రచయితగా కీర్తి పురస్కారం - కీర్తి పురస్కారాలు (1992), తెలుగు విశ్వవిద్యాలయం, 1992.

## ఇతర వివరాలు
# ముంబైలో ఆంధ్రమహాసభ కార్యవర్గ సభ్యుడుగా, విద్యాసంఘ సభ్యుడుగా బాధ్యతలు నిర్వర్తించాడు.
# లఖ్‌నవూలో జరిగిన అభ్యుదయ రచయితల సమావేశానికి అబ్బూరి రామకృష్ణారావుతో కలిసి పాల్గొన్నాడు.

## మూలాలు

## ఇతర లంకెలు
* అమ్మవడి బ్లాగులో సోమంచి యజ్ఞన్న శాస్త్రి వివరాలు
* ఆర్కైవ్ లో సోమంచి యజ్ఞన్న శాస్త్రి రాసిన ''న్యాయం'' నాటక ప్రతి
* ఆర్కైవ్ లోసోమంచి యజ్ఞన్న శాస్త్రి రాసిన ''న్యాయం'' నాటక ప్రతి
* ఆర్కైవ్ లో సోమంచి యజ్ఞన్న శాస్త్రి రాసిన ''మహానుభావులు'' నాటక ప్రతి

వర్గం:1913 జననాలు
వర్గం:పశ్చిమ గోదావరి జిల్లా అనువాద రచయితలు
వర్గం:పశ్చిమ గోదావరి జిల్లా నాటక రచయితలు
వర్గం:పశ్చిమ గోదావరి జిల్లా రచయితలు
వర్గం:పశ్చిమ గోదావరి జిల్లా వ్యక్తులు
మీనల్ దఖావే భోసలే

**మీనల్ దఖావే భోసలే** భారతదేశానిని చెందిన వైరాలజిస్ట్. ఆమె ఒక బిడ్డకు జన్మనివ్వటానికి కేవలం కొద్ది గంటల ముందు, దేశీయంగా కరోనావైరస్ టెస్టింగ్ (పరీక్ష పరికరం) ను తయారు చేసి అందించింది. ఆమె పుణెలోని మైల్యాబ్స్‌ డిస్కవరీ సొల్యూషన్స్‌ కంపెనీలో పరిశోధన, అభివృది విభాగం అధిపతిగా పనిచేస్తుంది. తాను నిండు గర్భిణినని తెలిసినా, దేశానికి సేవ చేయడమే తొలి కర్తవ్యంగా భావించింది. నాలుగు నెలల్లో జరగాల్సిన కిట్‌ అభివృద్ధి ప్రక్రియను 6 వారాల్లో పూర్తిచేసింది. 2020 ఏప్రిల్ 18న నేషనల్‌ ఇన్‌స్టిట్యూట్‌ ఆఫ్‌ వైరాలజీ (ఎన్‌ఐవీ) పరిశీలన కోసం కిట్‌ను పంపింది. ఆ మరునాడే ఆమె ఆడ శిశువుకు జన్మనిచ్చింది. మిగతా అనుమతులన్నీ లభించడంతో మైల్యాబ్స్‌కు చెందిన కరోనా కిట్‌ 2020 మార్చి 26న మార్కెట్లోకొచ్చింది. 
. ఫ్లూ లక్షణాలు గల రోగులకు కోవిడ్-19 ఇన్‌ఫెక్షన్ ఉందా, లేదా అనేది నిర్ధారించటానికి మరింత ఎక్కువ మందికి పరీక్షలు చేయవచ్చుననే ఆశలను ఇది పెంచింది. ఒక్కో టెస్టు కిట్ ధర 1,200 రూపాయలు. దానితోపాటుగా ఒక్కో టెస్టు కిట్ తో 100 సాంపిల్స్ ని టెస్టు చేయవచ్చు.
## జీవిత విశేషాలు
ఆమె 1988 నవంబరు 8 న భారతదేశంలోని మహారాష్ట్రకు చెందిన పూణేలో జన్మించింది. ఆమె పూణేలోని అహిల్యదేవి హైస్కూల్లో పాఠశాల విద్యను అభ్యసించింది. తదుపరి చదువుల కోసం పూణే విశ్వవిద్యాలయంలో చేరింది. 2009 లో, ఆమె నేషనల్ ఇన్స్టిట్యూట్ ఆఫ్ వైరాలజీలో పనిచేయడం ప్రారంభించింది. 2014 లో ఆమె మైలాబ్ లైఫ్ సొల్యూషన్స్‌లో చేరింది. అక్కడ ఆమె ఆర్ అండ్ డి ల్యాబ్ అధిపతిగా పనిచేస్తోంది.  
## వ్యక్తిగత జీవితం
మినల్ దఖవే భోస్లే 2017 మే 31న ప్రవీణ్ భోంస్లేను వివాహం చేసుకుంది. పూణే ఆధారిత సంస్థకు పరిశోధన & అభివృద్ధి చీఫ్‌గా కృషిచేసిన ఆమె గూర్చి 2020 మార్చి 28 న బి.బి.సిలో "**కరోనావైరస్: భారతదేశం యొక్క మొదటి టెస్టింగ్ కిట్ వెనుక ఉన్న మహిళ**" పేరుతో ఒక కథనం ప్రచురితమైంది.  
## మూలాలు

## బాహ్య లంకెలు
* https://wikiandbio.com/meenal-dakhawe-bhosle/
* 

వర్గం:1988 జననాలు
వర్గం:జీవిస్తున్న ప్రజలు
వర్గం:మహిళా వైద్యులు
వర్గం:భారతీయ వైద్యులు
వర్గం:మహారాష్ట్ర వ్యక్తులు
వర్గం:భారతదేశ ఆవిష్కర్తలు
మానవ జీర్ణవ్యవస్థ

**జీర్ణవ్యవస్థ** అనగా ఆహారాన్ని జీర్ణం చేసే శరీర భాగం. ఇది ఆహారాన్ని సాధారణ రసాయన పదార్ధాలుగా విచ్ఛిన్నం చేస్తుంది, తద్వారా రసాయన పదార్థాలలోని కొన్ని పోషకాలు రక్త ప్రవాహంలో కలిసిపోతాయి. రక్త ప్రవాహం నుండి పోషకాలు మొదట కాలేయానికి చేరతాయి. కాలేయం పోషకాలను సర్దుబాటు చేస్తుంది, తద్వారా శరీరానికి అవసరమైన శక్తి లభిస్తుంది. కాలేయం విడుదల చేసే కొన్ని రసాయనాలు ఆహారం జీర్ణక్రియకు కారణమవుతాయి.

మానవుడి జీర్ణ వ్యవస్థలో భాగాలు: నోరు, ఆస్యకుహరం, గ్రసని, అన్నవాహిక, జీర్ణాశయం, చిన్నపేగు, పెద్దపేగు, పురీష నాళం, పాయువు.

మానవ జీర్ణవ్యవస్థలో ఆహార వాహికతో పాటు జీర్ణక్రియ యొక్క అనుబంధ అవయవాలు: లాలాజల గ్రంథులు, క్లోమం, కాలేయం,

జీర్ణవ్యవస్థ వ్యర్థ పదార్థాలను కూడా తొలగిస్తుంది. జీర్ణ వ్యవస్థ నోటి నుండి మొదలై పాయువుతో ముగుస్తుంది (గమనిక: జీర్ణక్రియ చిన్న ప్రేగుల వద్దనే ముగుస్తుంది). 

పురుగులు, క్షీరదాలు, పక్షులు, చేపలు, మానవులు వంటి జంతువులు/కీటకాలు అన్నీ జీర్ణ వ్యవస్థను కలిగి ఉంటాయి.

జీర్ణశయాంతర వ్యవస్థను ప్రభావితం చేసే అనేక వ్యాధులు ఉన్నాయి. జీర్ణశయాంతర ప్రేగులను అధ్యయనం చేసే వైద్యులను గ్యాస్ట్రోఎంటరాలజిస్టులు అంటారు.

వర్గం:జీర్ణ వ్యవస్థ